title: Cledos

text: Vladislav Andreevich Heponen (s. 11. joulukuuta 1998), taiteilijanimeltään Cledos, on itähelsinkiläinen artisti, jonka omakustanne debyyttisingle ”Töis” nousi välittömästi viraalihitiksi julkaisunsa jälkeen kesällä 2017. Töis-musiikkivideota katsottiin YouTubessa yli 100 000 kertaa vajaassa kymmenessä päivässä, ja sitä on katsottu sittemmin jo yli 1,2 miljoonaa kertaa.


title: Cledos

text: Elokuussa 2017 JVG tarjosi Cledokselle sopimuksen levy-yhtiöltään PME Recordsilta, mitä seurasivat single “Safe” sekä marraskuussa julkaistu ensi-EP "Alo". Kuuden kappaleen EP:ltä kolme nousivat ensimmäisen päivän aikana Suomen Spotifyn 50 kuunnelluimman kappaleen listalle.


title: Cledos

text: Cledos oli ehdolla Vuoden tulokas -kategoriassa vuoden 2018 Emma-gaalassa.


title: Cledos

text: Cledos on vieraillut muun muassa Karri Koiran ja Abreun kappaleilla. Hän kuvailee musiikkiaan spontaaniksi, jossa ei ole erityistä sanomaa.


title: Cledos

text: Cledos on absolutisti. Hän on harrastanut telinevoimistelua sekä parkouria, ja hänellä on musta vyö taekwondossa. Hänellä on myös oma vaatemallisto.


title: Kälviän helluntaiseurakunta

text: Kälviän helluntaiseurakunta on Suomen Keski-Pohjanmaan Kokkolan Kälviällä toimiva helluntaiseurakunta, joka kuuluu Suomen Helluntaikirkkoon.


title: Kälviän helluntaiseurakunta

text: Kälviä oli ensimmäinen Keski-Pohjanmaan paikkakunta, jolle helluntaiherätys levisi. Se saapui vuonna 1918. Alkuvaiheiden keskeisiä henkilöitä olivat Akseli Puhakainen ja Evert Jäppinen. Liike levisi ensiksi Suonperän ja Ridan kyliin. Vuonna 1921 evankelista Lydia Korpi saapui Kälviälle. Tällöin liike levisi myös Suonperän, Jokikylän, Välikylän ja Hillin kyliin sekä muuallekin. Seurakunnan järjestäytyessä 1926 liittyi siihen noin 70 henkeä, mutta jäsenmäärä nousi melko pian yli sadan. Vuonna 1986 jäseniä oli noin 320, jolloin Kälviän kunnan asukkaista noin 10% oli helluntailaisia.


title: Kälviän helluntaiseurakunta

text: Seurakunnan toimintamuotoihin kuuluvat jumalanpalvelusten lisäksi lapsi- ja varhaisnuorisotyö, diakoniatyö sekä lähetystyö. Lisäksi on nuorisotyötä ja erilaisia musiikkiryhmiä.


title: Hopeatriflaatti

text: Hopeatriflaatti eli hopeatrifluorimetaanisulfonaatti (CFSOAg) on hopea- ja triflaatti-ionien muodostama ioniyhdiste. Yhdistettä käytetään katalyyttinä useissa orgaanisen kemian synteeseissä ja orgaanisten yhdisteiden valmistamiseen.


title: Hopeatriflaatti

text: Huoneenlämpötilassa hopeatriflaatti on valkoista kiteistä ainetta. Yhdiste liukenee muun muassa moniin orgaanisiin liuottimiin. Hopeatriflaattia voidaan valmistaa bariumtriflaatista saostamalla bariumionit rikkihapon avulla ja lisäämällä näin syntyneeseen trifluorimetaanisulfonihappo liuokseen hopeakarbonaattia, jolloin muodostuu hopeatriflaattia. Toinen tapa valmistaa yhdistettä on hopeaoksidin ja trifluorimetaanisulfinihapon välinen reaktio.


title: Hopeatriflaatti

text: Hopeatriflaattia käytetään reagenssina ja katalyyttinä useissa orgaanisen kemian reaktioissa. Organohalogeeniyhdisteet reagoivat sen kanssa muodostaen triflaattiestereitä. Katalyyttinä sitä käytetään muun muassa esteröinneissä, sykloadditioissa, Friedel–Crafts-reaktioissa ja hydroaminoinneissa.


title: Tigre (1747)

text: Tigre oli Espanjan laivaston vuonna 1747 vesille laskettu 74-tykkinen linjalaiva.


title: Tigre (1747)

text: Alus laskettiin vesille vuonna 1747.


title: Tigre (1747)

text: Britannian kuninkaallinen laivasto valtasi 13. elokuuta 1762 aluksen, joka liitettiin kuninkaalliseen laivastoon nimellä "HMS Tiger". Alus myytiin romutettavaksi vuonna 1783.


title: Cassianus

text: Cassianus voi tarkoittaa seuraavia henkilöitä:


title: Montañés (1794)

text: Montañés oli Espanjan laivaston vuonna 1794 vesille laskettu 74-tykkinen Montañés-luokan kaksikantinen linjalaiva.


title: Montañés (1794)

text: José Romero y Fernández de Landan suunnittelema alus perustui San Ildefonso -luokasta saatuihin kokemuksiin, mutta Retamosa lisäsi alusten kelluvuutta. Alus tilattiin Ferrolista ja siihen käytetyt varat luovutti Cantabrian väesto. Alus laskettiin vesille toukokuussa 1794 ja otettiin palvelukseen seuraavana vuonna. Aluksen kuparoitu pohja mahdollisti suuremman nopeuden kuin muilla aikakauden aluksilla alusken saavuttaessa myötätuuleen jopa 14 solmun ja vastatuulen kahdeksan solmun nopeuden.


title: Montañés (1794)

text: Alus taisteli vuonna 1795 Ranskan laivaston kahdeksan linjalaivan ja kahden fregatin osastoa vastaan San Feliu de Guíxolin lahdella. Alus kykeni vetäytymään suuremman nopeutensa turvin rannikkopattereiden suojaan pakottaen ranskalaiset irtautumaan taistelusta.


title: Montañés (1794)

text: Kesäkuussa 1805 aluksen päälliköksi tuli Francisco Alcedo ja alus liitettiin Alcalá Galdianon osastoon suojaamaan Cádizia mahdolliselta Britannian kuninkaallisen laivaston hyökkäykseltä. Trafalgarin taistelussa alus kuului Gravinan laivueen toiseen divisioonaan. Alcedo ja hänen sijaisensa Antonio Castaños saivat surmansa, jolloin aluksen päällikkyys siirtyi luutnantti Joaquin Gutiérrez de Rubalcavalle. Kaikkiaan aluksella sai surmansa 20 ja haavoittui 29 miehistönjäsentä. Alus valtasi takaisin "Santa Anan" ja "Neptunon" palaten Cádiziin yöllä 21. lokakuuta.


title: Montañés (1794)

text: Alus osallistui 14. heinäkuuta 1808 päällikkönään José Quevedo Cádizissa Rosityn laivueen valtaukseen. Alus teki matkoja Kanarialle, Baleaareille ja Havannaan ennen kuin se tuhoutui myrskyssä 10. maaliskuuta 1810.


title: Sieppomonarkit

text: Sieppomonarkit (Stenostiridae) on varpuslintuihin kuuluva heimo. Heimon taksonominen asema on osittain epäselvä. DNA-tutkimusten perusteella siihen on liitetty lajeja, jotka ovat aikaisemmin kuuluneet sieppojen, kerttujen, monarkkien, ja viuhkojen (viuhkamonarkkien) heimoihin. Sieppomonarkkilajeja tavataan Saharan eteläpuoleisesta Afrikasta ja Kaakkois-Aaiasta. Useat heimon lajeista ovat värikkäitä ja ne elävät pensaikoissa ja metsissä. Niiden ravintoa ovat hyönteiset.


title: Sieppomonarkit

text: BirdLifen luokituksen mukaan sieppomonarkkeihin kuuluu 4 sukua ja 9 lajia.


title: Aquilón (1754)

text: Aquilón oli Espanjan laivaston vuonna 1754 vesille laskettu 68-tykkinen linjalaiva, joka kuului niin sanottuihin kahteentoista apostoliin.


title: Aquilón (1754)

text: Jorge Juan y Santacilian suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin vielä samana vuonna. Alus laskettiin vesille 10. maaliskuuta 1754 ja otettiin palvelukseen vielä vuoden lopulla päällikkönään Francisco Lastarria.


title: Aquilón (1754)

text: Joulukuussa 1754 alus siirrettiin Ferrolista Cádiziin. Huhtikuussa 1755 alus ankkuroitiin reserviin Arsenal de Carracaan, missä sen todettiin vuotavan ja aluksessa käytetyn puutavaran lahoavan nopeasti. Elokuusta alkaen aluksella tehtiin useita muutoksia ennen kuin se vuonna 1759 sijoitettiin Cartagenaan taistelemaan algerialaisia merirosvoja vastaan Gutierre de Hevian laivueen mukana.


title: Aquilón (1754)

text: "Aquilón" ja "Soberano" lähtivät 4. maaliskuuta 1761 Cartagenasta ja saapuivat Cádiziin 24. maaliskuuta kuljettaen Aragonin jalkaväkirykmentin II pataljoonan 650 miestä, joista 327 "Aquilónilla". Cádizissa alukset liitettiin "Tigren", "Asian", "Vencedorin" ja "Conquistadorin" muodostamaan osastoon, joka lähti 14. huhtikuuta de Hevian johtamana Havannaan. Osasto saapui määränpäähänsä 27. kesäkuuta jätettiin osan jalkaväestä Puerto Ricoon ja Santiago de Cubaan. Osaston ollessa Havannassa kaupungissa puhkesi keltakuume-epidemia, joka kesti vuoteen 1761 ja surmaten 1 800 henkeä aluksilta ja sotilaista.


title: Aquilón (1754)

text: Osasto joutui 6. kesäkuuta 1762 Havannanlahdella amiraali George Pollockin johtaman Britannian kuninkaallinen laivaston 53 aluksen laivaston ja 25 000 sotilaan yllättämiksi. "Aquilónin" päällikkö markiisi de González Vicente González-Valor y Bassecourt sai surmansa puolustaessaan El Morron linnaketta, jolloin aluksen päälliköksi tuli Diego Argote. Alus sai määräyksen siirtyä 9. kesäkuuta Reglan ja Guanabacoan lahdelle. Britit osuivat 24. kesäkuuta alukseen 78 kertaa. Havannan antautuessa alus joutui brittien hallintaan ja liitettiin kuninkaalliseen laivastoon. Alus poistettiin palveluksesta 1770.


title: Madison Bowey

text: Madison Bowey (s. 22. huhtikuuta 1995 Winnipeg, Manitoba, Kanada) on kanadalainen jääkiekkoilija, joka edustaa NHL-joukkue Washington Capitalsia. Hän on pelipaikaltaan puolustaja ja laukoo oikealta.


title: Madison Bowey

text: Washington Capitals varasi Boweyn 53. pelaajana toisella kierroksella. 7. helmikuuta 2018 mennessä Bowey on pelannut NHL:n runkosarjassa 45 ottelua, joissa on kerännyt 12 syöttöpistettä.


title: Curling talviolympialaisissa 2018 – sekaparikilpailu

text:
Talviolympialaisten 2018 curlingin sekaparikilpailu järjestettiin Gangneungin curling-keskuksessa. Kilpailun alkusarjaan osallistui kahdeksan maata, joista neljä eteni loppukilpailuun.
Lopputulokset:


title: Naurun sisällissota

text: Naurun sisällissota oli aseellinen konflikti Naurun kahdentoista heimon välillä vuosina 1878–1888. Sodassa kuoli 500 ihmistä, eli kolmasosa maan senaikaisesta asukasluvusta.


title: Naurun sisällissota

text: Sota alkoi hääjuhlan aikana, kun keskustelu etiketistä muuttui kiihkeäksi väittelyksi ja yksi katsojista ampui nuorta päällikköä pistoolilla. Nuoren johtajan kuoleman kostaminen oli selkeä seuraus naurulaisessa kulttuurissa. Heimot kantoivat kaunaa samanlaisista tapahtumista, mutta tällä kertaa kaikilla heimoilla oli tuliaseita pahentamassa konfliktia. Lisäksi ulkomaalaiset rangaistusvangit ja valaanpyytäjät olivat kiristäneet naurulaisten hermoja. Muutamat kuolonuhreja vaatineet ammunnat johtivat sotaan. Alkoi eräänlainen sissisota. Juopuneet ampuivat toisiaan vahingossa ja murtautuivat vihollisten kotiin ampuen kaikkea, joka näytti liikkuvan. Naisia ja lapsia teurastettiin.


title: Naurun sisällissota

text: Sota ei auttanut saaren kopratuotantoa tai saksalaisia kauppiaita, jotka olivat perustaneet saarelle kookosistutuksia ja muuta maataloustuotantoa. Koska saaren poliittinen tilanne vaikutti saksalaisten siellä olevaan toimintaan, Saksan viranomaiset ehdottivat, että Saksan ottaisi saaren haltuunsa. Nauru liitettiin Saksaan 16. huhtikuuta 1888, jolloin myös kiellettiin aseet ja alkoholi.


title: Naurun sisällissota

text: Samana vuonna 1. lokakuuta saksalainen sotalaiva "SMS Eber", jolla oli 87-miehinen miehistö, lähti Naurun rannikolta. Aseistautuneet saksalaiset merimiehet tapasivat William Harrisin kanssa ja lähtivät ensimmäisten eurooppalaisten uudisasukkaiden kanssa. Aamulla 2. lokakuuta saksalaiset pidättivät heimopäällikköjä ja pitivät liittämisseremonian. Saksan viranomaiset julistivat, että jos kaikkia aseita ja sotatarvikkeita ei tuotaisi saksalaisille yhdessä päivässä, heimopäälliköt teloitettaisiin. Naurulaiset toivat yhteensä 756 asetta ja tuhansia ammuksia lopettaen verisimmän heimosodan Naurun historiassa.


title: Naurun sisällissota

text: Naurun liittäminen Saksaan pelasti sen itsetuholta, ja naurulaiset menettivät määräysvallan saarestaan ja kohtalostaan 80 vuodeksi. Saksan liiton jälkeen kuningas Aweida otti vallan Naurussa. Vuonna 1914 Saksa menetti Naurun hallinnan verettömässä siirrossa Australialle.


title: Harry Schein

text: Harry Leo Schein,13. lokakuuta 1924 Wien, Itävalta – 11. helmikuuta 2006 Danderyd, Tukholman lääni, Ruotsi), oli itävaltalaissyntyinen ruotsalainen yritysjohtaja, kirjailija ja keskustelija ja myös keksijä, koulutukseltaan kemian insinööri. Hän oli keskeinen henkilö perustettaessa Svenska Filminstitutetia ja sen ensimmäinen toimitusjohtaja. Hänellä oli jonkin aikaa toimitusjohtajan tehtävä myös Investeringsbankenissa. Lisäksi hänellä oli useita muita keskeisiä tehtäviä elokuvan ja median piirissä.


title: Harry Schein

text: Schein vietti lapsuutensa Wienissä Untere Weißgerberstraßen porvarillisessa ympäristössä. Isä Chaim Marcel Schein johti huolintayritystä. Schein tuli vuonna 1939 lapsena yksin Itävallasta Ruotsiin Kindertransportin kautta kiintiössä, joka Tukholman juutalaisella seurakunnalla (Mosaiska församlingen) oli. Hänen juutalainen äitinsä halusi pelastaa poikansa juutalaisvainoilta. Isä oli kuollut 1936. Äiti avioitui sen jälkeen uudestaan, mutta joutui toisen maailmansodan aikana tuhoamisleirille. Scheinin sisar muutti Yhdysvaltoihin.


title: Harry Schein

text: Nuori Schein oli alkuun maatyöläisenä Smålandissa mutta muutti sitten Tukholmaan, jossa hän aloitti työt Wenner-Grens institutissa laboratorioapulaisena. Iltaisin hän opiskeli Stockholms Tekniska Institutissa ja valmistui 18-vuotiaana kemian insinööriksi. Hän pääsi sitten Merkantila Ingenjörsbyrån (Mibis) palvelukseen. 1950 hän sai Ruotsin kansalaisuuden, ja samana vuonna Ingmar Bergmanin isä Erik Bergman kastoi hänet kristinuskoon. Hän sai patentin vedenpuhdistusmenetelmälle ja hankki 1955 Mibisin itselleen, kun yritys yli ajautunut taloudelliseen kriisiin. Seuraavana vuonna hän avioitui näyttelijä Ingrid Thulinin kanssa. 1960 hän myi yrityksen Bonnierin omistamalle yritykselle (Bofö) ja tuli tätä kautta taloudellisesti riippumattomaksi.


title: Harry Schein

text: Kulttuurikirjoittajana hän aloitti uransa elokuvan maailmassa kriitikkona. Hän kirjoitti Bonniers Litterära Magasiniin 1948–1956 sekä Aftonbladetiin ja Aftonposteniin. Hän alkoi silloin kehittää yhä uudelleen esittämäänsä "laadun" vaatimusta, josta hän myöhemmin tuli kiistellyksi. Schein oli lähellä sosialidemokratiaa, ja hänen lukemattomat kommenttinsa eri aihepiireissä edustivat sosiaalidemokraattista näkökulmaa. 1940-luvulla hän liittyi riippumattomaan vasemmistoälymystön organisaatioon Clartéhen.


title: Harry Schein

text: Scheinista tuli ruotsalaisen elokuvan keskeinen henkilö, kun hän 1960-luvun alussa ajoi läpi Svenska Filminstitutetin perustamisen ja Ruotsin ensimmäisen todellisen elokuvakoulun, sittemmin Stockholms dramatiska högskola, ja oli Filminstitutetin ensimmäinen johtaja (toimitusjohtaja 1963–1970 ja 1972–1978, hallituksen puheenjohtaja 1970–1978). Hän oli myös aloitteentekijänä Ruotsin elokuvan todellisessa elokuvauudistuksessa 1963, johon kuului, että kymmenen prosenttia lippujen tuotosta meni Svenska Filminstitutetille, ja sillä rahoitettiin ruotsalaista elokuvatuotantoa vuosikymmenten ajan.


title: Harry Schein

text: Schein oli 1971–1976 aktiivinen opetusministeriön selvityksessä. Tehtävän Filminstitutetissa päätyttyä hänestä tuli Sveriges investeringsbankin toimitusjohtaja 1983–1987. Hän oli myös muutamia vuosia Stimin ja Ruotsin yleisradion puheenjohtaja.Utbildningsdepartementet Schein harrasti vuosien ajan ahkerasti julkista keskustelua lehdissä, ja 1980-luvulla hänellä oli oma kolumnipalsta Dagens Nyheterissä. 1980 ilmestyi hänen omaelämäkertansa "Schein".


title: Harry Schein

text: Schein oli oli myös varhainen mediavisionääri. Keskustelukirjassaan "Inför en ny mediapolitik" (1972) hän käsittelee sellaisia aiheita kuin laajakaista, interaktiivisuus ja demokratia. Kirjassa Schein esittää näkemyksensä kaupallisen kaapelitelevision vaarasta ja ehdottaa ajalle ja sosialidemokratialle tyypillisesti mittavia ratkaisuja.


title: Harry Schein

text: Sosialidemokraattina Schein rakensi laajan verkoston, johon kuului johtavia poliitikkoja, muita valtaapitäviä ja kulttuuripersoonia. Hän oli 1950-luvulta lähtien Olof Palmen ystävä ja pelasi tämän kanssa vuosien ajan tennistä. Nämä verkostot olivat keskeisiä, kun hän loi suuntaviivat Filminstitutetin perustamiseksi. Keskustelukirjassa "Har vi råd med kultur" (1962) hän esitti laatukulttuurinäkemyksensä.


title: Harry Schein

text: Elokuvauudistus tarkoitti ruotsalaisen elokuvan uuden aikakauden alkua. Uudistus saattoi toteutua, kun valtiovarainministeri Gunnar Sträng sekä Krister Wickman yhdessä Scheinin kanssa ajoivat läpi huviveron poistamisen elokuvilta. Sen sijasta menisi kymmenen prosenttia elokuvalipun hinnasta vastaperustetulle Svenska Filminstitutetille. Se takasi jatkuvan ruotsalalaisen elokuvatuotannon seuraavien vuosikymmenten aikana, tuotannon joka sai vaikutteita muun muassa Ranskan elokuvan uudesta aallosta ja uudesta yhteiskuntanäkemyksestä, ja siinä oli paikkansa myös lyhytelokuvalla ja kokeilevalla elokuvalla. Elokuvauudistuksen jälkeen syntyi aluksi menestyksekäs ruotsalainen elokuva, jota edustivat suurimpina niminä Ingmar Bergman, Bo Widerberg ja Jan Troell, ja uudenlainen elokuvaestetiikka.


title: Harry Schein

text: Elokuvainstituutin ohelle syntyi elokuvakoulu, lehti Chaplin, elokuvakirjasto ja -arkisto. Useat lupaavat ohjaajat tekivät ensimmäisen elokuvansa vuoden 1963 jälkeen, esimerkiksi Mai Zetterling, Roy Andersson, Kjell Grede, Jonas Cornell, Janne Halldoff, Johan Bergenstråhle, Jörn Donner ja Vilgot Sjöman.


title: Harry Schein

text: Ingmar Bergman ja Schein ystävystyivät vähitellen, mutta alkuun Schein suhtautui kriittisesti moniin Bergmanin elokuviin. Silti Bergman oli ainoa, joka mahtui Scheinin vaativan laatukäsityksen piiriin, kuten hän kirjoittaa teoksessaan "I själva verket: Sju års filmpolitik":


title: Harry Schein

text: Scheinin tuotantotuen laatuvaatimus kohdistui ”taiteellisesti laadukkaisiin” elokuviin. Yhteiskuntakriittisen dokumenttielokuvamuodon, esimerkiksi Stefan Jarlin "Dom kallar oss mods" (1968), Schein katsoi kuuluvan televisiolle eikä elokuvaan. Kiistaa niin sanotun elokuvavasemmiston kanssa Schein kävi suuren osan 1960-lukua. Melkoista kritiikkiä herätti, kun 1970 irtautui omasta näkemyksestään, ettei elokuvan tuotannolle annettaisi kaivattuja ennakkotukia, ja silti antoi puoli miljoonaa kruunua ennakkorahoitusta Ingmar Bergmanin rahan puutteesta kärsivälle mutta kansainvälisesti kiitetylle kokeilevalle elokuvalle "Kuiskauksia ja huutoja". Filminstitutetin arvostelijat perustivat lyhyt- ja dokumenttielokuville vaihtoehtoisen levityskanavan Filmcentrumin, joka ei saanut Filminstitutetin tukea. Schein leimattiin laajan ja demokraattisen elokuvan viholliseksi. Tyytymättömyys hänen johtamiseensa laajeni, ja hän erosi toimitusjohtajan tehtävästä 1970 ja siirtyi toimivaksi hallituksen puheenjohtajaksi, niin että hänen valtansa oli käytännössä entisen suuruinen. Hän palasi kuitenkin toimitusjohtajaksi vuosiksi 1972–1978.


title: Harry Schein

text: Ruotsalaisen elokuva piirissä syntynyt innostus vaimeni pitkin 1970-lukua. Pelastusta ei syntynyt laadun ja jälkikäteistuen uudesta, sisällöltään pohjimmiltaan entisenlaisesta elokuvasopimuksesta. Schein jätti tehtävänsä 1978 ja poistui elokuva-alalta.


title: Harry Schein

text: Schein ja Ingrid Thulin erosivat 1989. He olivat asuneet jo pitkään erillään ja asuivat eri maissakin mutta ystävyys säilyi. Heillä ei ollut lapsia.


title: Harry Schein

text: Ennen kuolemaansa 2006 Schein aiheutti käytöksellään hämmennystä, ”ja todennäköistä on, että Scheinin käytöksen syynä alkoholin aiheuttama dementiasairaus Wernicke-Korsakoffin oireyhtymä”. Lähde:


title: Monarca (1794)

text: Monarca oli Espanjan laivaston vuonna 1794 vesille laskettu 74-tykkinen San Ildefonso -luokan kaksikantinen linjalaiva.


title: Monarca (1794)

text: Romero Landan suunnittelema alus tilattiin 28. syyskuuta 1791 Reales Astilleros de Esteirolta Ferrolista. Alus laskettiin vesille 17. maaliskuuta 1794.


title: Monarca (1794)

text: Alus oli koeajoissa syyskuusta marraskuuhun 1794 yhdessä "Montañésin" kanssa. José Justo Salcenon valvomissa koeajoissa pyrittiin selvittämään paras mahdollinen alusmalli ja voittajaksi selvisi Montañés-luokan alukset. "Monarca" liitettiin Juan de Lángaran laivueeseen suojaamaan Rosesia.


title: Monarca (1794)

text: Alus osallistui 21. lokakuuta 1805 Trafalgarin taisteluun päällikkönään Teodoro Argumosa. Alus joutui "HMS Marsin" ja "HMS Tonnantin", jotka ensimmäisinä läpäisivät ranskalais-espanjalaisten taistelulinjan, lähietäisyydeltä ampumien tykinkuulien maaliksi. "Tonnantia" seurannut "HMS Bellerophon" ajoi "Monarcan" perän taakse ampuen kaksi täyslaidallista, jotka vaurioittivat "Monarcaa" pahoin ja surmaten yli sata ja haavoittaen 150 miehistönjäsentä. Aluksen valtasi 55 merijalkaväen sotilasta, mutta yöllä vangitut espanjalaiset kaappasivat aluksensa takaisin.


title: Monarca (1794)

text: Eloonjääneet päättivät 24. lokakuuta korjata aluksen vaurioituneen peräsimen ja palata Cádiziin kunhan myrsky laantuisi. Tuntia myöhemmin alus joutui "HMS Leviathanin", joka oli pelastanut merestä merijalkaväen sotilaat, takaa-ajamaksi. "Monarca" ajoi 28. lokakuuta karille Arenas Gordasin rannikolla lähellä Huelvaa Torre de la Higueran ja Torre del Asperillon välillä. "HMS Naiad" tuhosi aluksen 31. lokakuuta tykkitulella estääkseen aluksen pelastamisen.


title: Jarmo R. Lehtinen

text: Jarmo Rudolf Lehtinen (s. 29. toukokuuta 1949 Hämeenkyrö) on suomalainen yritysjohtaja, taloustieteilijä ja tietokirjailija. Hänelle keskeinen kiinnostuksen ja tutkimuksen alue on ollut palvelyritysten johtaminen ja erityisesti asiakastoiminta. Lehtinen on toiminut useiden yritysten hallituksissa sekä kirjoittanut kirjoja asiakkuudesta ja liikkeenjohtamisesta.


title: Jarmo R. Lehtinen

text: Lehtisen vanhemmat olivat metsäteknikko Kalevi Lehtinen ja äiti Anna Elisabeth Lehtinen (o.s. Kuussalo). Jarmo Lehtisellä on kaksi lasta, Ilkka ja Johanna avioliitosta Soile Lehtisen (o.s. Laine) kanssa. Nykyinen aviopuoliso on Sari Heikkola. Lapsuutensa Lehtinen vietti aluksi Tuuloksessa, jossa aloitti kansakoulun jatkaen sitä Keski-Suomessa Lievestuoreella ja Hankasalmella. Jarmo Lehtinen valmistui ylioppilaaksi Hankasalmen yhteislukiosta sekä . Vaihto-oppilasvuosi oli erittäin merkityksellinen ja se antoi suuntaa hänen loppuelämälleen. Tuohon aikaan vaihto-oppilastoiminta oli vielä erittäin uutta ja YFU (Youth for Understanding) vei ensimmäiset 100 suomalaista vaihto-oppilasta Yhdysvaltoihin, heidän mukana Jarmo Lehtisen.


title: Jarmo R. Lehtinen

text: Yhdysvalloissa Jarmo Lehtinen asui vuosina 1967–1968 ja 1987. Bryssel oli Lehtisen kotikaupunki lähes 18 vuoden ajan, jonka jälkeen hän asunut Espanjassa ja Virossa.


title: Jarmo R. Lehtinen

text: Tampereen yliopistossa Lehtinen meni taloushallinnolliseen tiedekuntaan ja valmistui taloustieteen maisteriksi vuonna 1973. Taloustieteen maisteritutkinnossa häntä kiinnosti erityisesti markkinointi ja markkinointiin liittyvät aineet sekä henkilöstöhallinto.


title: Jarmo R. Lehtinen

text: Monien työvuosien jälkeen tapahtui paluu yliopistolle ja siirtyminen kauppatieteiden pariin, josta Jarmo Lehtinen valmistui kauppatieteen lisensiaatiksi yrityksen, taloustieteen ja markkinoinnin laitokselta 1982 helmikuussa. Tästä professori Juha Näsin johdolla jatkettiin kauppatieteen tohtorin tutkintoon ja valmistuminen 13.10.1983 oli eräs suuri harppaus Lehtisen elämässä.


title: Jarmo R. Lehtinen

text: Väitöskirjan aiheena oli palveluorganisaatioiden kehittäminen. Palveluorganisaatiot olivat uusi osa taloustieteitä nimenomaan tutkinnallisessa mielessä. Väitöskirja julkaistiin Weilin & Göösin ekonomia-sarjassa vuonna 1984.


title: Jarmo R. Lehtinen

text: Jarmo Lehtisen keskeisinä kiinnostuksen kohteina on ilmailuun ja lentämiseen liittyvät asiat. Lentäminen alkoi harrastuksena ja vuonna 1983 hän suoritti ensimmäisen lentolupakirjansa Lentomyynti Oy:ssä Malmin lentokentällä. Seuraava vaihe oli monimoottorikoulutus ja ansiolentäjän koulutus ( ). Monimoottori- ja mittarilentokoulutuksen lisäksi tuli erilaisia liikelentokonetyyppejä, joista voidaan mainita "Cheyenne II tyyppikelpuutus 1990" ja "Beechcraft King Airin 90, 100, 200" tyyppikelpuutus vuonna 2002. Muita lentokoneita, joilla Lehtinen on lentänyt, ovat lukuisat yksimoottorikoneet. Eniten Socata Trinidad lentokoneilla, joissa hän oli myös tyyppikouluttajana. Yhdysvalloissa ollessaan markkinoinnin professorina Jarmo Lehtinen suoritti apulaislennonopettajan tutkinnon ja vesilentokelpuutuksen.


title: Jarmo R. Lehtinen

text: Yhdessä tekniikan tohtori Kari Kankkusen kanssa Lehtinen perusti lentoyhtiö Cloudex Oy:n, jonka pohjalta myöhemmin rakentui Airfix Aviation Oy niminen lentoyhtiö, joka oli liikelentoyhtiöistä selkeästä Suomen suurin. Merkittävät osuudet siirtyivät kuitenkin ulkopuolisille ja johtuen venäläisistä omistajista Yhdysvaltojen pakotteet lopettivat yhtiön kokonaan vuonna 2015-2016.


title: Jarmo R. Lehtinen

text: Ensimmäinen vakinainen työpaikka oli Kalajoen kunnan matkailun- ja elinkeinoasioiden tehtävä, jonka Lehtinen aloitti vuonna 1973. Tämä suuntasi jatkossakin työtä matkailualalle. Seuraava työpaikka oli myös kunnallisen matkailun parissa Lahden kaupungin matkailutoimiston matkailutoimenjohtaja vuodesta 1975 vuoteen 1980. Tuolloin Lahti oli myös merkittävä hiihtokaupunki ja siellä Jarmo Lehtinen osallistui vuoden 1978 maailmanmestaruuskilpailujen järjestämiseen.


title: Jarmo R. Lehtinen

text: Vuoden 1980 jälkeen Lehtinen siirtyi yrittäjäksi. Yritystoiminta alkoi yhteistyössä tunnetun tohtori Richard Normannin kanssa. Ensimmäinen työpaikka oli Siar Planning Oy, jossa myös Richard Normann työskenteli. Yhteistyössä perustettiin vuonna 1981 Service Management Institute Finland Oy, joka myöhemmin muutti nimensä Service Management Group:ksi.


title: Jarmo R. Lehtinen

text: Tässä tehtävässä Jarmo Lehtinen rakensi Suomen organisaatiota osana kansainvälistä SMG-ryhmää. Tuohon aikaan SMG-ryhmä oli yksi Suomen suurimmista palvelualan konsulttiyrityksistä ja merkittävä myös kansainvälisesti. Lehtinen oli kansainvälisen SMG-ryhmän johtoryhmän jäsen. Suomalaiseen SMG-ryhmään kuului myös tytäryhtiöitä, joista tunnetuimmat olivat tutkimustoimintaan erikoistunut Quality Systems Oy, jossa Lehtinen toimi hallituksen puheenjohtajana ja jonkin aikaan myös toimitusjohtajana. Quality Systemsissä kehitettiin merkittäviä palveluyrityksiin liittyviä tutkimustuotteita, asiakastyytyväisyyden mittausmenetelmä Opal, jonka avulla selvitettiin asiakkaiden tyytyväisyyttä palvelua tarjoavaan yhtiöön.


title: Jarmo R. Lehtinen

text: Yhteistyökumppanina oli yhdysvaltalainen Walker Research niminen yhtiö ja myöhemmin Symmetrics Corporation ja professori Lawrence Crosby. Palveluvalmennus Oy oli osa SGM-ryhmää ja se erikoistui kehittämään asiakaspalveluhenkilöstöä. Palveluvalmennuksen koulutusmenetelmät olivat erittäin käytännönläheisiä ja osallistavia menetelmiä.


title: Jarmo R. Lehtinen

text: SMG:n aikana tuotettiin myös julkaisuja, jotka toteutti tytäryhtiö P.S.Systems Oy. Pääosin julkaisuja on kirjoitettu itse tai käännetty muiden SMG ryhmän jäsenten kirjoituksista.


title: Jarmo R. Lehtinen

text: Konsulttina Jarmo Lehtinen työskenteli S-ryhmälle 1987 ja myöhemmin kaksi vuotta päätoimisesti vuodesta 1992 vuoteen 1994 SOK Yhtymän kehitysjohtajana. Yhteistyö jatkui vielä tämän jälkeen konsulttina. Lehtisen esimiehenä oli S-ryhmää uudistava vuorineuvos Jere Lahti.


title: Jarmo R. Lehtinen

text: Kehitysjohtajan tehtävänä oli S-ryhmän kilpailukyvyn kehittäminen ja valmistautuminen Suomen liittymiseen Euroopan Unioniin. Kansainvälisinä tehtävinä vastuualueisiin kuuluivat Baltian maiden ja Venäjän kehityshankkeet. Niiden merkittävä hanke oli asiakasomistajakonseptin jatkokehittäminen yhdeksi keskeiseksi strategiseksi kilpailukeinoksi S-ryhmälle. Vuoden 1994 jälkeen yhteistyö S-ryhmän kanssa jatkui useita vuosia erilaisten kehittämisprojektien merkeissä.


title: Jarmo R. Lehtinen

text: Yhtiö perustettiin vuonna 1995 ja sen toiminta jatkuu hieman eri muodossa edelleen. Lähtökohtana Allocation Pointin (Aspectumin) perustamiselle oli laaja moniasiakastutkimus, joka toteutettiin yhdessä tohtori Kaj Storbackan ja tohtori Tore Strandvikin kanssa. Tutkimus raportoitiin yli 40 suomalaiselle yritykselle. Tutkimuksen tuloksia jatkokehitettiin konsulttityökaluksi. Tuolloin mukana ollut Kai Storbacka perusti Vectia Oy:n ja Jarmo Lehtinen jatkoi Aspectum Oy:n puheenjohtajana ja konsulttina. Ryhmän keskeisenä tehtävänä oli auttaa palvelualan yrityksiä löytämään strategisia kilpailuetuja.


title: Jarmo R. Lehtinen

text: Aspectum toimi laajimmillaan kansainvälisesti mm. Baltian maissa, Puolassa, Belgiassa ja Aasiassa Thaimaassa (Aspectum Thailand Ltd) sekä yhteistyössä Helsingin Kauppakorkeakoulun Singaporen yksikön kanssa Kiinassa ja Taiwanissa.


title: Jarmo R. Lehtinen

text: Aspectum toimii edelleen Virossa Baltic Convest Oü -nimellä. Baltic Convestilla on tytäryhtiö Espanjassa.


title: Jarmo R. Lehtinen

text: 2018 Allocation Point tekee yhteistyötä Patria Pilot Training Oy:n kanssa. Yhtiö kouluttaa lentäjiä ja vuokraa Allocation Point Oy:n kahta Diamon Twinstar lentokonetta (DA42 Ng).


title: Jarmo R. Lehtinen

text: Vuonna 1993 vuoteen 1996 Jarmo Lehtinen toimi Tampereen Yliopiston taloudellis-hallinollisen tiedekunnan markkinoinnin osastolla vt. markkinoinnin apulaisprofessorina.


title: Jarmo R. Lehtinen

text: Jarmo Lehtinen toimi vierailevana professorina ASU (Arizona State University:ssä), Yhdysvalloissa (1987), ja Thammasat University Bangkokissa sekä vierailevana luennoitsijana Mahidol University, Bangkokissa.


title: Jarmo R. Lehtinen

text: 2004 lähtien Lehtinen on toiminut 10 vuoden ajan vierailevana professorina, Prahan Yliopiston kauppakorkeakoulussa.


title: Jarmo R. Lehtinen

text: Jarmo Lehtinen on myös dosentti sekä Turun kauppakorkeakoulussa että Tampereen kauppakorkeakoulussa.


title: Jarmo R. Lehtinen

text: Hän on myös toiminut Suomen Akatemiassa, tutkijana määräaikaisella apurahalla.


title: Jarmo R. Lehtinen

text: Jarmo Lehtisen keskeinen kiinnostuksen ja tutkimuksen alue on ollut palvelyritysten johtaminen ja erityisesti asiakasrajapinnassa tapahtuvat toiminta. Väitöskirjatutkimuksen yhteydessä ja sen jälkeen luotiin ja kehitettiin palveluntuotantoprosessin käsitteistöä sekä siihen liittyviä termejä. Palvelupaketti, palvelun laadun ulottuvuudet ja asiakkaan osallistuminen olivat keskeisiä käsitteitä tässä prosessissa.


title: Jarmo R. Lehtinen

text: Asiakkaan osallistuminen ja asiakkaan osallistumistyylit vaikuttivat palvelumuotoiluun: pyrittiin pääsemään lähelle asiakasta ja asiakkaan sielunmaisemaa.


title: Jarmo R. Lehtinen

text: Syntyi niin sanottu Nordic School of Services Marketing NSSM, jossa oli joukko pohjoismaisia tutkijoita. Richard Norman, Christian Grönroos, Uolevi Lehtinen ja Evert Gummesson ansaitsevat tulla mainituiksi. NSSM teki tunnetuksi pohjoismaista tapaa johtaa palveluyrityksiä.


title: Jarmo R. Lehtinen

text: Eräs keskeinen piirre pohjoismaisessa tarkastelussa oli ymmärtävä ote, jossa pyrittiin ymmärtämään asiakasta epärationaalisena toimijana. Tutkimusote käytti esimerkiksi hermeneutiikkaa lähteenä.


title: Jarmo R. Lehtinen

text: Yhdysvalloissa painotus oli huomattavasti enemmän data-painotteista ja tilastollista.


title: Jarmo R. Lehtinen

text: Jatkumona edelliselle syntyi ja kehitettiin asiakkuus- käsite. Tämä tapahtui yhdessä Kaj Storbackan ja Tore Strandvikin kanssa moniasiakastutkimuksessa: "”Täydellinen asiakkuus”". Asiakkuus käsite ja siihen liittyvät muut teoreettiset käsitteet ja esimerkit julkaistiin "”Asiakkaan ehdoilla vai asiakkaan armoilla”" teoksessa. Asiakkuusajattelun keskeisiä käsitteitä ovat: asiakkuuden elinkaari, asiakkaan arvo ja asiakkuusprosessi. Erityisesti asiakkaan arvo, joka jakautuu nykyarvoon ja potentiaaliseen arvoon ovat käsitteinä yleisessä käytössä liikkeenjohdon työkaluina.


title: Jarmo R. Lehtinen

text: Asiakkuuden lujuus on käsitteenä asiakastyytyväisyyttä syvempi tapa tarkastella asiakkaan sitoutuneisuutta yritykseen.


title: Jarmo R. Lehtinen

text: Jatkossa keskeisiä teorioita ovat olleet "”asiakasyhteisöjen johtaminen”" ja asiakkaan arvon määritteleminen osana yrityksen markkinoinnin johtamista.


title: Jarmo R. Lehtinen

text: Jarmo Lehtisen tieteelliselle työlle on ollut tunnusomaista käytännönläheisyys, joka johtuu siitä, että konsultointi on tuonut käytäntöä ja esimerkkejä tieteelliseen työhön. Vielä väitöskirjavaiheessa ei ollut lainkaan itsestään selvää, että tieteelliseen työhön liitetään merkittävä käytännönläheisyys. Nykyisin tilanne on toki toinen.


title: Jarmo R. Lehtinen

text:
Artikkeleiden ja seminaariesitysten lisäksi Jarmo R. Lehtinen on kirjoittanut yksin tai yhdessä muiden kanssa seuraavat teokset:
Yhdessä Kaj Storbackan kanssa kirjoitettu "”Asiakkuuden ehdoilla vai asiakkaiden armoilla”" kirja sai Pro Econonomica -palkinnon Suomessa ja Ruotsissa parhaan käännetyn bisneskirja –palkinnon.


title: Julian

text: Julian voi tarkoittaa ainakin seuraavia:


title: Timo Suvanto

text: Timo Suvanto (s. 30. elokuuta 1941 Lapua) on suomalainen kuvanveistäjä. Suvanto kävi useita taidekursseja vuosina 1967–1972.


title: Viipurin Taiteilijaseura

text: Viipurin Taiteilijaseura on Suomessa toimiva ammattitaiteilijoiden yhdistys, joka on perustettu 1930 Viipurissa. Seuran lähes sata suomalaista, karjalaistaustaista taiteilijajäsentä ovat hajaantuneet ympäri Suomea. Jäsenistä vielä muutama on syntynyt luovutetussa Karjalassa, mutta yhä enemmän mukana on toisen ja kolmannen polven karjalaisia. Jäsenet ovat kuvataiteen eri alueiden edustajia. Vuosinäyttelyitä on järjestetty säännöllisesti, alkuun Viipurissa ja sotien jälkeen eri puolilla Suomea.


title: Viipurin Taiteilijaseura

text: Viipurin Taiteilijaseura perustettiin syyskuun 5. päivänä 1930 Viipurissa, Pyöreässä Tornissa. Seuran ensimmäinen puheenjohtaja oli kirjailija, taidemaalari ja kulttuuritoimittaja Viljo Kojo (1891-1966), jonka 30-vuotinen toiminta seuran johdossa oli yhdistykselle perustavanlaatuista. 1930-luku kokonaisuudessaan merkitsi Viipurin taiteilijaseuran aseman vakiinnuttamista. Esimerkkeinä taiteen kentän suunnannäyttäjistä olivat taiteilijaseuran jäsenet, taidemaalari Väinö Rautio (1894-1974) Pro Natura -ryhmän välityksellä sekä taidemaalari, professori Unto Pusa (1913-1973). Talvisodan seurauksena Viipuri menetettiin ja seuran jäsenistö joutui evakkoon. Toiminta jatkui tästä huolimatta. Välirauhan aikana pidettiin näyttely Helsingissä ja vuonna 1943 näyttely takaisinvallatussa Viipurissa, joka jäi viimeiseksi näyttelyksi seuran syntymäkaupungissa. Sotien jälkeen suurin osa jäsenistä siirtyi Helsinkiin, josta tuli seuran uusi kotipaikka. Sotien jälkeen Taiteilijaseura on toiminut tärkeänä koko luovutetun alueen karjalaisten taiteilijoiden yhdyssiteenä ja foorumina. Taiteellisista ja ammatillisista pätevyysvaatimuksista on pidetty kiinni.


title: Viipurin Taiteilijaseura

text: Viipurin Taiteilijaseuran jäseninä on vaikuttanut ja vaikuttaa paljon maineikkaita taiteilijoita ja taiteen kentän suunnannäyttäjiä. Niin Viipuri, kuin Karjalan muut seudut, Laatokka, Sortavala, Terijoki, Kuokkala, Käkisalmi, Suursaari ja Imatra mm. ovat innoittaneet taiteilijoita. Myös Viipurin kaupungin genius loci, paikan henki, kiehtoi lukuisia taidemaalareita, heistä esimerkkinä mainittakoon Kalle Kuutola, Rurik Lindqvist, Viljo Kojo, Alfred Ketola, Väinö Kunnas, Lauri Välke, Olli Miettinen, Väinö Kamppuri, Väinö Rautio, Torsten Tisell ja Eero Lehikoinen. Seuran Viipurissa vaikuttaneita taiteilijoita olivat mm. Eva Cederström, Aimo Kanerva ja kuvanveistäjä, professori Aimo Tukiainen. Viimeksi mainittu on tunnettu myös Oriveden Purnussa käynnistämästään näyttelytoiminnasta. Viipurin Taiteilijaseuran menneitä vaikuttajia ovat olleet myös Mikko Hovi, William Hämäläinen, Unto Pusa, Erkki Tanttu, Aukusti Tuhka, Kaarlo Koroma, Sakari Tohka, Viljo Savikurki ja Olavi Vaarula.


title: Viipurin Taiteilijaseura

text: Valtakunnallisen yhdistyksen tarkoituksena on edistää kuvataiteita ja kasvattaa kiinnostusta niitä kohtaan. Se pyrkii valvomaan sukujuuriltaan karjalaisten, viipurilaisuuden ja karjalaisuuden perintöä arvostavien kuvataiteilijoiden ammatillisia ja taloudellisia etuja sekä lujittamaan jäsenistön yhteenkuuluvuuden tunnetta. Näyttelytoiminta on yhdistyksen tärkein yleisölle suunnattu toimintamuoto. Näyttelyitä järjestetään vuosittain eri puolilla Suomea. Yhdistys voi myös mm. järjestää kursseja ja seminaareja, luento- ja esitelmätilaisuuksia, tehdä aloitteita sekä antaa lausuntoja. Toimintansa tukemiseksi yhdistys voi myös harjoittaa kustannustoimintaa, vastaanottaa avustuksia, lahjoituksia ja jälkisäädöksiä sekä toimeenpanna rahankeräyksiä ja arpajaisia. Viipurin Taiteilijaseura on aktiivisesti rakentanut järjestäytynyttä yhteistoimintaa eri puolilla Suomea toimivien taiteilijajärjestöjen kanssa. Seuran aloitteesta syntyi jo vuonna 1938 perustettu valtakunnallinen Suomen Kuvaamataiteilijain Liitto, eli nykyinen Suomen Kuvataidejörjestöjen Liitto ry.


Viipurin Taiteilijaseura


title: Viipurin Taiteilijaseura

text: Viljo Kojo – Karjalainen kulttuurivaikuttaja. Toim. Timo Huusko. Viipurin Taiteilijaseura, 2010 ISBN 978-952-92-7740-7 Sihvo, Hannes: Kojo, Viljo (1891–1966)


title: It’s Mashed Potato Time

text: It’s Mashed Potato Time on yhdysvaltalaisen laulajan Dee Dee Sharpin ensimmäinen studioalbumi. Albumi julkaistiin vuonna 1962.


title: Besame

text: Besame on bulgarialaisen pop-folk -laulaja Andrean single, joka julkaistiin 25. joulukuuta 2014. Kappaleella vierailee Benny Blaze ja Ronny Dae.


title: Kemijoen vesistö

text: Kemijoen vesistö (vesistöaluetunnus 65) on Suomessa vesistöalue, jonka laskujoki Kemijoki laskee Perämereen. Vesistöalueen pinta-ala on 51 127,28 neliökilometriä, josta 1 659,9 neliökilometriä kuuluu Venäjän puolelle. Alueen järvisyys on 4,3 %.


title: Kemijoen vesistö

text: Vesistöalueen ensimmäisessä jakovaiheessa on seuraavat alueet tai valuma-alueet :


title: Iijoen vesistö

text: Iijoen vesistö (vesistöaluetunnus 61) on Suomessa vesistöalue, jonka laskujoki Iijoki laskee Perämereen. Vesistöalueen pinta-ala on 14190,68 neliökilometriä. Alueen järvisyys on 5,67 %.


title: Iijoen vesistö


title: Urpalanjoen vesistö

text: Urpalanjoen vesistö (vesistöaluetunnus 09) on Suomessa vesistöalue, jonka laskujoki Urpalanjoki laskee Venäjällä Suomenlahteen. Vesistöalueen pinta-ala on 557,34 neliökilometriä, josta 90,16 neliökilometriä kuuluu Venäjän puolelle. Alueen järvisyys on 5,32 %.


title: Urpalanjoen vesistö

text: Vesistöalueen kolmannessa jakovaiheessa on seuraavat alueet tai valuma-alueet :


title: Vaalimaanjoen vesistö

text: Vaalimaanjoen vesistö (vesistöaluetunnus 10) on Suomessa vesistöalue, jonka laskujoki Vaalimaanjoki laskee Suomenlahteen. Vesistöalueen pinta-ala on 244,96 neliökilometriä, josta 238,56 neliökilometriä kuuluu Venäjän puolelle. Alueen järvisyys on 3,07 %.


title: Vaalimaanjoen vesistö


title: Virojoen vesistö

text: Virojoen vesistö (vesistöaluetunnus 11) on Suomessa vesistöalue, jonka laskujoki Virojoki laskee Suomenlahden Virolahteen. Vesistöalueen pinta-ala on 357,42 neliökilometriä. Alueen järvisyys on 3,78 %.


title: Virojoen vesistö


title: Isoholma

text: Isoholma eli Teijonsaari () on saari Salon kaupungissa Teijon edustalla. Isoholma sijaitsee Halikonlahdella Teijonselän eteläpuolella.


title: Isoholma

text: Isoholman pohjoispäässä on laavu ja eteläpäässä nuotiopaikka. Saaren länsirannalla on pieni Malmviikinlahti. Isoholma on metsähallituksen omistuksessa. Vuodesta 2015 lähtien saari on kuulunut Teijon kansallispuistoon.


title: Teheranin metro

text: Teheranin metro (, "Metro-ye Tehrān") on metrojärjestelmä Iranin pääkaupungissa Teheranissa. Metron ensimmäinen osa avattiin vuonna 1999. Järjestelmä koostuu seitsemästä linjasta. Ensimmäisen metrolinjan lounainen haara uudelleennimettiin linjaksi kahdeksan, jonka laajennuksen myötä avautui yhteys Imaami Khomeinin kansainväliselle lentoasemalle elokuussa 2017.


title: Hulmin taistelu

text: Hulmin taistelu oli Suomen sisällissodan taistelu, joka käytiin Laihialla 27. tammikuuta 1918 suojeluskuntien ja Hulmin kylässä olleen venäläisen ratsuosaston välillä. Kyseessä oli yksi ensimmäisiä sisällissodan taisteluja, joka edelsi suojeluskuntien seuraavana yönä Pohjanmaalla aloittamaa venäläisten varuskuntien valtausta. Taistelua on myös erityisesti Pohjanmaalla pidetty koko sisällissodan alkuna, vaikka samana päivänä Karjalankannaksella tapahtui myös Kämärän taistelu.


title: Hulmin taistelu

text: Vuoden 1918 alussa Pohjanmaalla oli noin 4 000–5 000 venäläistä sotilasta, jotka oli määrä kotiuttaa vielä kevään aikana. Heidät oli alun perin sijoitettu maakuntaan ensimmäisen maailmansodan aikana Saksan maihinnousun varalta. Kolme kilometriä Laihian kirkonkylän länsipuolella sijaitsevassa Hulmin kylässä oli toiminut varuskunta jo vuosina 1883–1902, kunnes se lopetti toimintansa vanhan väen lakkauttamisen myötä. Lokakuussa 1917 Hulmin kasarmille sijoitettiin 70 ukrainalaista rakuunaa, joiden lisäksi toinen osa eskadroonasta majoittui Vähäänkyröön. Hulmin taistelun aikana heistä kuitenkin oli paikalla vain kolmisenkymmentä.


title: Hulmin taistelu

text: Valkoisen armeijan päällikkö kenraali C. G. E. Mannerheim oli määrännyt Pohjanmaan varuskunnat riisuttavaksi aseista 28. tammikuuta, jolloin operaation oli määrä alkaa kello 03 sunnuntain ja maanantain välisenä yönä. Laihialla hyökkäys tehtiin kuitenkin jo edellisenä iltana. Yleisesti on luultu, että Laihian suojeluskunta toimi omapäisesti liian aikaisin, mutta todellisuudessa heillä oli Vaasan esikunnasta saatu eversti Martin Wetzerin määräys. Suojeluskuntaa johtanut jääkäri Viljo Laakso oli saanut jo iltapäivällä käskyn riisua Hulmin varuskunta aseista, ja sen jälkeen liittyä Vaasan valtaukseen. Tarkoituksena oli käyttää Hulmista saatavia aseita, koska Vaasassa oli iso varuskunta, jonka valtaamiseen arveltiin tarvittavan paljon voimia. Päämajan ohjeessa painotettiin neuvotteluratkaisua, vaikkei ukrainalaisten ratsumiesten uskottu tekevänkään vastarintaa.


title: Hulmin taistelu

text: Laakson johtama Laihian suojeluskunta kokoontui kirkonkylässä sijainneella nuorisoseurantalolla, josta he lähtivat liikkeelle maantietä pitkin, mutta siirtyivät Hulmin kasarmia lähdestyessään Laihianjoen jäälle joenpenkan suojiin. Osasto saapui perille noin kello 21, jolloin osa suojeluskuntalaisista jäi asemiin jokitörmälle pienemmän ryhmän murtautuessa kasarmin asevarastoon. Suojeluskuntalaiset onnistuivat saamaan haltuunsa venäläisten aseita samaan aikaan, kun Laakso ja mukana ollut opettaja Mikko Tuokko neuvottelivat venäläisten kanssa. Varuskunnan upseerit asuivat vajaan kilometrin päässä maanviljelijä Juho Karin talossa, josta rakuunaosastoa johtanut puolalainen aatelisupseeri oli pidätetty jo ennen Hulmiin tehtyä iskua. Kesken neuvottelujen alkoi ulkoa kuitenkin kuulumaan laukauksia, jolloin Laakso juoksi ulos ja kehotti lopettamaan ampumisen. Venäläiset sotilaat kuitenkin ryntäsivät kasarmista ulos ja etenivät nyt suojeluskuntalaisia päin. Joukossa oli paljon aseistamattomia miehiä, ja osa oli kokonaan vailla sotilaskoulutusta, joten suojeluskuntalaiset säntäsivät pakoon Laihianjoen ylittävän sillan ja nykyisen Hulmin koulun suuntaan. Sekasortoisessa tilanteessa eivät myöskään aseistetut suojelukuntalaiset pystyneet toimimaan. Viisi suojeluskuntalaista jäi loukkuun Hulmin sillan alle ja sai surmansa venäläisten luodeista ja pistimistä.


title: Hulmin taistelu

text: Kasarmille tehtiin toinen hyökkäys kello 23, kun Isostakyröstä saapui apuvoimia. Rakuunat irroittautuivat taistelusta lyhyen laukaustenvaihdon jälkeen ja perääntyivät Vaasaa kohti. He eivät kuitenkaan päässeet perille, kun Tuovilan suojeluskunta hälytettiin sulkemaan heidän pakoreittinsä. Suurin osa Tuovilan suojeluskunnan miehistä oli kuitenkin lähtenyt jo Vaasaan, joten rakuunoita oli vastassa vain kahdeksan miehen osasto. Tuovilan sillalle ryhmittäytyneet suojeluskuntalaiset ampuivat yhteislaukauksen ratsumiehiä kohti, jolloin kaksi heistä sai surmansa. Loput pääsivät läpi, mutta heitä vastassa oli vähän matkan päässä Mustasaaren meijerin isännän Evert Båskin johtama toinen suojeluskuntaosasto. Båskin miehet olivat asemissa maantien varrella Vanhan Vaasan tuntumassa, jossa syntyneessä laukaustenvaihdossa kaatui vielä viisi rakuunaa, ennen kuin loput 22 antautuivat.


title: Hulmin taistelu

text: Suojeluskuntaliset saivat Hulmin kasarmilta haltuunsa yhteensä 120 kivääriä, 50 000 patruunaa sekä 30 hevosta.


title: Hulmin taistelu

text: Kuvanveistäjä Urho Lamminheimon suunnittelema Hulmin taistelun muistomerkki, jota kutsutaan myös "Vapaussodan alkamisen muistomerkiksi", paljastettiin 7. elokuuta 1938. Juhlapuheen piti Matti Similä, ja muita arvovieraita olivat maaherra Jalo Lahdensuo, suojeluskunnan piiripäällikkö Matti Laurila sekä professori Aapeli Saarisalo. Yleisöä paikalla oli 1 500 henkeä. Veistoksen jalustassa on teksti "”Tällä paikalla aloittivat Laihian miehet vapaussodan tammikuun 27 päivänä 1918”". Toinen muistomerkki pystytettiin maantien varrelle Vanhan Vaasan tuntumaan jo vuonna 1931.


title: Alkaioksen säkeistö

text: Alkaioksen säkeistö ("Alkaioksen stroofi") on antiikin kreikkalaisesta metriikasta peräisin oleva lyyrinen runosäkeistö. Se on saanut nimensä runoilija Alkaioksesta. Hänen lisäkseen sitä käyttivät muun muassa Sapfo sekä roomalaisessa runoudessa Horatius.


title: Alkaioksen säkeistö

text: Säkeistön kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Alkaioksen säkeistö

text: Alkaios, fragmentin 326 alku:


title: Alkaioksen säkeistö

text: Horatius, "Oodit", oodin Postumukselle alku:


title: Glykoneus

text: Glykoneus (, ) on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Glykonista.


title: Glykoneus

text: Glykoneus-säkeessä on kahdeksan tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Glykoneus

text: Sapfo, 94.6 LP (= Lobel & Page):


title: Glykoneus

text: Sapfo, 94.7 LP:


title: Glykoneus

text: Alkaios, 357 LP:


title: Glykoneus

text: Anakreon, 358.2 LP:


title: Glykoneus

text: Catullus, 64.5–8:


title: Hagesichoreus

text: Hagesichoreus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Sen nimi viittaa johonkin Hagesikhora-nimiseen naiseen.


title: Hagesichoreus

text: Hagesichoreus-säkeessä on kahdeksan tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Hagesichoreus

text: Hagesichoreus voidaan nähdä hipponacteus-säkeen alkutavua lyhyempänä muotona.


title: Hipponacteus

text: Hipponacteus ("hipponakteus") on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Hipponaksista.


title: Hipponacteus

text: Hipponacteus-säkeessä on yhdeksän tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Hipponacteus

text: Toine lyyrinen säe hagesichoreus voidaan nähdä hipponacteuksen alkutavua lyhyempänä muotona.


title: Sapfon säkeistö

text: Sapfon säkeistö ("sapfinen säkeistö", "Sapfon stroofi") on antiikin kreikkalaisesta metriikasta peräisin oleva lyyrinen runosäkeistö. Se koostuu neljästä säkeestä: kolmesta sapphicuksesta ja yhdestä adoneuksesta. Säkeistö on saanut nimensä runoilijatar Sapfosta, joka käytti sitä tunnetuimmissa runoissaan.


title: Sapfon säkeistö


title: Sapfon säkeistö

text: Sapfo, alku hymnistä Afroditelle:


title: Sapfon säkeistö

text: Horatius, "Oodit", alku oodista ”Lyyralle”:


title: Telesilleus

text: Telesilleus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilijatar Telesillasta.


title: Telesilleus

text: Telesilleus-säkeessä on seitsemän tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Telesilleus

text: Telesilla, PMG 717:


title: Pertti Kaijanlaakso

text: Pertti Juhani Kaijanlaakso (3. elokuuta 1949 Helsinki – 1. tammikuuta 2018) oli suomalainen nyrkkeilijä. Hän osallistui vuoden 1974 MM-kilpailuihin raskaassa keskisarjassa ja voitti ensimmäisessä ottelussa Zairen Ibelo Mowanen kehätuomarin keskeytyksellä toisessa erässä mutta antoi luovutusvoiton Neuvostoliiton Oleg Karatajeville. Vuoden 1973 EM-kilpailuissa hän hävisi ensimmäisellä kierroksella Alankomaiden Sjeng Verstappenille. Hän voitti Pohjoismaiden-mestaruuden keskisarjassa 1970 ja raskaassa keskisarjassa 1974 sekä Suomen-mestaruuden keskisarjassa 1970, raskaassa sarjassa 1973 ja raskaassa keskisarjassa 1974.


title: Pertti Kaijanlaakso

text: Kaijanlaakso aloitti nyrkkeilyharrastuksen kymmenvuotiaana ja menestyi jo nuorten sarjoissa 1960-luvun lopulla. Vuonna 1970 hänet palkittiin Ville-patsaalla Suomen parhaana nyrkkeilijänä. Hän edusti Torpan Poikia.


title: Vehkajoen vesistö

text: Vehkajoen vesistö (vesistöaluetunnus 12) on Suomessa vesistöalue, jonka laskujoki Vehkajoki laskee Suomenlahteen. Vesistöalueen pinta-ala on 380,28 neliökilometriä. Alueen järvisyys on 5,78 %.


title: Vehkajoen vesistö

text: Vesistöalueen kolmannessa jakovaiheessa on seuraavat alueet tai valuma-alueet :


title: Summanjoen vesistö

text: Summanjoen vesistö (vesistöaluetunnus 13) on Suomessa vesistöalue, jonka laskujoki Summanjoki laskee Suomenlahteen. Vesistöalueen pinta-ala on 569,05 neliökilometriä. Alueen järvisyys on 2,21 %.


title: Summanjoen vesistö


title: Taasianjoen vesistö

text: Taasianjoen vesistö (vesistöaluetunnus 15) on Suomessa vesistöalue, jonka laskujoki Taasianjoki laskee Suomenlahteen. Vesistöalueen pinta-ala on 530,3 neliökilometriä. Alueen järvisyys on 0,46 %.


title: Taasianjoen vesistö


title: Koskenkylänjoen vesistö

text: Koskenkylänjoen vesistö (vesistöaluetunnus 16) on Suomessa vesistöalue, jonka laskujoki Koskenkylänjoki laskee Suomenlahden Pernajanlahteen. Vesistöalueen pinta-ala on 895,25 neliökilometriä. Alueen järvisyys on 4,42 %.


title: Koskenkylänjoen vesistö


title: Auburn Hills (Michigan)

text: Auburn Hills on kaupunki Oaklandin piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 21 412. Autovalmistaja Chryslerin pääkonttori sijaitsee kaupungissa.


title: Mustijoen vesistö

text: Mustijoen vesistö (vesistöaluetunnus 19) on Suomessa vesistöalue, jonka laskujoki Mustijoki laskee Suomenlahden Kilpilahteen. Vesistöalueen pinta-ala on 783,21 neliökilometriä. Alueen järvisyys on 1,49 %.


title: Mustijoen vesistö


title: Sipoonjoen vesistö

text: Sipoonjoen vesistö (vesistöaluetunnus 20) on Suomessa vesistöalue, jonka laskujoki Sipoonjoki laskee Suomenlahteen. Vesistöalueen pinta-ala on 220,48 neliökilometriä. Alueen järvisyys on 0,58 %.


title: Sipoonjoen vesistö


title: Gabrielle Lord

text: Gabrielle Craig Lord (s. 26. helmikuuta 1946 Sydney, Australia) on australialainen kirjailija


title: Gabrielle Lord

text: Käytyään koulua Sacre Coeurin luostarikoulussa Rose Bayssa Lord suoritti tutkinnon University of New Englandissa. Hän aloitti kirjoittamisen työskennellessään työvoimahallinnossa.


title: Gabrielle Lord

text: Lord sai 1977 apurahan esikoisromaaninsa viimeistelyyn, mutta ikävän palautteen vuoksi hän luopui sen julkaisemisesta ja kirjoitti nopeasti uuden. "Fortress" ilmestyi 1980, ja siitä sai alkunsa Lordin jännitysromaanien sarja. Romaanien tapahtumapaikka on useimmiten nyky-Australiassa, ja aiheena on lasten huono kohtelu ja siitä perheille aiheutuvat ikävyydet.


title: Gabrielle Lord

text: Lordin kirjoista on tehty elokuvia, ja hän on niiden ansiosta voinut omistautua kokonaan kirjoittamiselle. Hän on saanut teoksistaan useita palkintoja.


title: Gabrielle Lord

text: Lordin romaanin "Erämaaluolan vangit" ("Fortress") lyhennelmä on julkaistu Kirjavalioissa vuonna 1982.


title: Southfield (Michigan)

text: Southfield on kaupunki Oaklandin piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 71 758. Southfield kuuluu Detroitin suurkaupunkialueeseen.


title: Tom Steyer

text: Thomas Fahr Steyer (s. 27. kesäkuuta 1957 New York City, Yhdysvallat) on yhdysvaltalainen miljardööri ja poliittinen vaikuttaja. Hän loi omaisuutensa omistamallaan Farallon Capital Management -hedgerahastolla, jonka johdosta hän astui syrjään vuonna 2012.


title: Tom Steyer

text: Miljardiomaisuutensa turvin Steyer on perustanut oman vaalirahoitusta jakavan järjestönsä, NextGen American, joka on rahoittanut huomattavilla summilla yhdysvaltalaisia poliitikkoja ja erilaisia poliittisia hankkeita Yhdysvalloissa. Steyer käytti pelkästään vuonna 2016 yli 91 miljoonaa yhdysvaltain dollaria erilaisten poliittisten kampanjoiden ja ehdokkaiden tukemiseen. Steyer tunnetaan erityisesti demokraattisen puolueen ehdokkaiden ja hankkeiden tukijana. Demokraattien lisäksi Steyer on avustanut muun muassa presidentti Donald Trumpin virkasyytettä ajavaa hanketta noin 20 miljoonalla dollarilla.


title: Ypsilanti (Michigan)

text: Ypsilanti on kaupunki Washtenaw’n piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 19 435.


title: Färsaarten kansalliskirjasto

text: Färsaarten kansalliskirjasto (, , ) on Färsaarten pääkaupungissa Tórshavnissa sijaitseva kansalliskirjasto. Se toimii osana Färsaarten kansallisperinnöstä, -arkistosta, -kirjastosta, -museoista vastaavaa organisaatiota (Faroese National Heritage).


title: Färsaarten kansalliskirjasto

text: Kansalliskirjasto perustettiin vuonna 1828.


title: Faros-seura

text: Faros-seura oli 1960-luvulla Helsingissä toiminut vasemmistolainen keskustelukerho. Sitä on pidetty yhtenä ensimmäisistä uusvasemmistolaisuuden ilmentymistä Suomessa.


title: Faros-seura

text: Faros-seuran perustivat vuonna 1958 Työterveyslaitoksen psykologeina työskennelleet Jyrki Juurmaa, Aarne Sipponen ja Johan Weckroth. Juurmaa oli seuran kantava voima ja puheenjohtaja vuoteen 1967. Seura perustettiin virallisesti yhdistyksenä joulukuussa 1960 ja rekisteröitiin alkuvuodesta 1961. Se kokoontui Ratakadulla Helsingin Punavuoressa. Faros-seuran perustajat halusivat ylittää kylmän sodan kahtiajaon sosiaalidemokraattisen ja kommunistisen liikkeen välillä. Päätavoitteekseen seura ilmoitti sosialistisen yhteiskunnan luomisen edistämisen kansanvaltaisin ja rauhanomaisin keinoin. Se pyrki tuomaan yhteen kolmen sosialistisen puolueen, SDP:n, SKDL:n ja TPSL:n edustajat sekä puolueettomat vasemmistolaiset teoreettisen keskustelun merkeissä.


title: Faros-seura

text: Faros-seura järjesti puoluerajat ylittäneitä keskustelutilaisuuksia, joissa pohdittiin vasemmiston yhteistyön mahdollisuuksia ja demokraattisen sosialismin sisältöä. Kootut keskustelupuheenvuorot julkaistiin kahtena kirjana, "Ihmisyyden yhteiskunta" (1963) ja "Entäs nyt, vasemmisto?" (1966). Vasemmistopuolueiden saavutettua voiton vuoden 1966 eduskuntavaaleissa ja ryhdyttyä hallitusyhteistyöhön Faros-seuran tavoitteet katsottiin saavutetuiksi ja sen toiminta hiipui. Faros-seura ilmoitettiin uudelleenperustetuksi vuonna 1990, jolloin sen vanhat aktiivit julkaisivat kirjan "Uusi Eurooppa – haaste vasemmistolle".


title: Faros-seura

text: Faros-seuran jäsenet olivat pääosin 1930-luvulla syntyneitä nuoren polven vasemmistolaisia. Seuraan kuuluivat muun muassa Kalevi Suomela, S. Albert Kivinen, Jermu Laine, Kyösti Skyttä, Teuvo Olli ja Timo I. Vasama.


title: SuRie

text: Susanna Marie Cork (tunnetaan paremmin nimellä SuRie) on brittiläinen laulaja kotoisin Harlowista, Essexistä. Hän edusti Iso-Britanniaa vuoden 2018 Eurovision laulukilpailussa kappaleella "Storm". Hän on toiminut myös taustalaulajana Belgian euroviisuedustajille Loïc Nottetille ja Blanchelle vuonna 2015 ja vuonna 2017.


title: SuRie

text: SuRie valmistui "Royal Academy of Music" -korkeakoulusta. Hän opettaa myös "Mountview Academy of Theatre Arts" -koulussa, Lontoossa.


title: Supersaurus

text: Supersaurus (nimen merkitys: "superlisko") on sukupuuttoon kuollut, liskonlantioisiin dinosauruksiin kuulunut sauropodisuku. Siihen kuului yksi laji, tyyppilaji "S. vivianae" ja se käytti ravinnokseen kasveja. "Supersauruksen" fossiileita on löydetty Yhdysvalloissa sijaitsevasta Morrisonkerrostumasta Coloradon ja Wyomingin osavaltioiden alueelta. Löydetyt fossiilit ovat hajanaisia ja ne kuuluvat vähintään kahdelle yksilölle.


title: Supersaurus

text: "Supersaurus" eli noin 155–145 miljoonaa vuotta sitten myöhäisellä jurakaudella. "Supersaurus" oli poikkeuksellisen suurikokoinen dinosaurus: sen pituus oli arviolta 33–34 metriä. Kaulalla oli pituutta noin 15 metriä, mikä on kaikista tunnetuista maaeläimistä kaikkein pisin. Painoa kaulalla oli noin 6 000 kilogrammaa.


title: Grönlannin kansalliskirjasto

text: Grönlannin kansalliskirjasto (Groenlandica; ; , ) on Nuukin kaupungissa toimiva Grönlannin kansalliskirjasto. Kansalliskirjasto sijaitsee Grönlannin yliopiston Ilimmarfikin kampuksella, mutta on hallinnollisesti osa Grönlannin keskuskirjaston ja julkisen kirjaston organisaatiota (; , ).


title: Grönlannin kansalliskirjasto

text: Kansalliskirjaston kokoelmaan kuului 56 000 nimikettä (voluumia) vuonna 2002. Vuoden 2013 alussa kansalliskirjaston kokoelma sisälsi noin 88 800 nimikettä.


title: Kosova Sot

text: Kosova Sot (""Kosovo tänään"") on kosovolainen päivittäin ilmestyvä albaniankielinen sanomalehti. Se on perustettu syyskuussa 1998.


title: Kosova Sot

text: Kosova Sot ei kuulu Kosovon lehdistöneuvostoon.


title: Kosova Sot

text: Rilindja-sanomalehden pitkäaikainen toimitusjohtaja Ruzhdi Kadriu perusti Kosova Sotin 12. syyskuuta 1998. Osa lehden rahoituksesta tuli kansainvälisistä lahjoituksista. Lehden myynti kasvoi nopeasti. Päätoimittajana toimi Ibrahim Rexhepi.


title: Kosova Sot

text: 13. maaliskuuta 1999 Kosova Sot ja toinen albaniankielinen lehti Gazeta Shqiptare saivat 100 000 saksanmarkan sakot terrorismin tukemisesta. Serbian viranomaiset estivät lehteä käyttämästä pankkitiliä. Kosovat Sot jatkoi ilmestymistään kunnes poliisit takavarikoivat kaikki paperit 17. maaliskuuta. Kun Nato alkoi pommittamaan Kosovoa, serbijoukot tuhosivat Kosova Sotin toimitilat.


title: Kosova Sot

text: Index Kosovan ja Gallup Internationalin vuonna 2006 tekemän mielipidetiedustelun mukaan Kosova Sot oli Kosovon toiseksi luetuin sanomalehti, kun luetuin oli Koha Ditore.


title: Kosova Sot

text: Päätoimittaja Margarita Kadriu liittyi vuonna 2014 Demokraattiseen puolueeseen.


title: Kunnan-Antti

text: Kunnan-Antti eli saamelaisittain Ingan-Antin Antti eli virallisesti Antti Aikio, myöhemmin Avaskari, pitäjäneuvos, (8. elokuuta 1896 Inari — 19. syyskuuta 1967 Helsinki), oli inarilainen saamelainen kunnallisvaikuttaja. Erään täyskaimansa rötöstelyjen vuoksi hän muutti sukunimekseen Avaskari, jotta toisen rikokset eivät olisi tulleet yhdistetyksi häneen.


title: Kunnan-Antti

text: Kunnan-Antin isovanhemmat isän puolelta olivat kalastajasaamelainen, metsästäjä Antti Mikkelinpoika Aikio (1847–1877) ja Inka (Leski-Matin) Aikio, myöh. Sarre, o.s. Valle (1855–1937), joka samoin oli kalastajasaamelainen. Termi kalastajasaamelainen viittaa inarinsaamelaisiin.


title: Kunnan-Antti

text: Kunnan-Antin isä oli talokas, kalastaja ja poronhoitaja Antti Antinpoika (Ingan Antti) Aikio (1874–1949), joka oli kotoisin Paatsjoen Ulkuniemestä. Nuorena miehenä hän lähti töihin Norjan Pykeijaan, missä hän tapasi tulevan vaimonsa, Aili Andreaksentytär Palton (1873–1952), joka oli kotoisin Väylän Palttoniemestä. Kun Aili tuli raskaaksi, he menivät naimisiin vuonna 1896 ja asettuivat asumaan Ailin kotitaloon Palttoniemeen, josta he ostivat itselleen puolet. Antti Antinpoika Aikio toimi monissa kunnallisissa luottamustehtävissä.


title: Kunnan-Antti

text: Inarin kunnan esimies Matti Lehtola piti Kunnan-Anttia nuorena lahjakkaana ihmisenä, ja tästä syystä tämä koulutti hänestä itselleen seuraajan.


title: Kunnan-Antti

text: Hänet valittiinkin kunnan esimieheksi vuonna 1919, ja hän toimi tässä tehtävässä vuoteen 1938 saakka. Tänä aikana hän kävi kirjurin kurssin Helsingissä vuonna 1924 sekä myöhemmin muita kunnallisalan kursseja.


title: Kunnan-Antti

text: Vuonna 1938 hänet kutsuttiin johtajaksi Pohjoismaiden Yhdyspankin uuteen konttoriin Ivaloon. Hän kuitenkin jatkoi kunnallislautakunnan puheenjohtajana vuoden 1951 loppuun ja tämänkin jälkeen kunnallisissa luottamustehtävissä: kunnallisvaltuuston puheenjohtajana 1954–1956 ja jäsenenä 1961–1964, sekä kunnallishallituksen puheenjohtajana 1954–1956 ja jäsenenä 1959–1964. Hänellä oli myös eri lautakuntien jäsenyyksiä vuosina 1946–1967.


title: Kunnan-Antti

text: Hän oli myös kunnan edustajana Maalaiskuntien Liitossa, eri kuntainliitoissa ja Lapin Maakuntaliitossa. Hän pyrki myös useita kertoja kansanedustajaksi ja presidentin valitsijamieheksi, mutta ei tullut valituksi.


title: Kunnan-Antti

text: Koulutusasioissa sodan jälkeen Kunnan-Antti oli sitä mieltä, että valtion piti vastata koulujen ylläpidosta myös saamelaisalueella. Hän näyttäisi olleen samalla kannalla kuin Inarin kirkkoherra Aho, joka oli ilmoittanut Lapin sivistysseuralle, etteivät häntä kiinnostaneet lainkaan lappalaisten “oma-koulu-hankkeet”.


title: Kunnan-Antti

text: Kunnan-Antti oli naimisissa Anna Katri Pekantytär Aikion (1900–1941) kanssa vuodesta 1922 lähtien, mutta he erosivat vuonna 1934. Toisen avioliiton hän solmi v. 1936 Elsa Maria Aikion (1907–1995) kanssa. Toinen avioliitto oli lapseton, mutta ensimmäisestä avioliitosta oli Kunnan-Antilla seuraavat lapset:


title: Kunnan-Antti

text: Vaikka Kunnan-Antin puolisot olivat saamelaisia, perheen lapset kasvatettiin suomenkielisiksi. Myös kunnan asioita hoitaessaan hän oli omaksunut näkemyksen, jonka mukaan “kaikkien kuntalaisten etu oli tärkeämpi kuin saamelaisten erityisedut”. Edellä mainitut seikat sekä sukunimen vaihtaminen saamelaisesta suomalaiseksi viittaavat siihen, että Kunnan-Antti oli suuressa määrin hylännyt oman saamelaisen taustansa.


title: Jonas Dahl

text: Jonas Anton Dahl (14. elokuuta 1849 Stavanger, Norja – 5. toukokuuta 1919 Bestum, Norja) oli norjalainen kirjailija ja pappi.


title: Jonas Dahl

text: Dahl valmistui papiksi 1872. Hän oli Hollannissa 1876–1880 merimiespappina, sitten hän toimi pappina Stavangerissa ja vuodesta 1907 Ullernissa Oslossa. Hän julkaisi teoksen "Paa hellig grund" 1879 sekä suosittuja uskonnollis-filosofisia tutkielmia. Hän kirjoitti myös virsitekstejä, joiden sävy oli opettavainen, ja kaunokirjallisia tekstejä.


title: Jonas Dahl

text: Dahl osallistui ajan kirkollisiin keskusteluihin. Hänen lapsuudenystävänsä oli kirjailija Alexander L. Kielland.


title: Vain elämää (8. tuotantokausi)

text: "Vain elämää" -sarjan kahdeksas tuotantokausi esitettiin Nelosella huhti–kesäkuussa 2018. Kausi kuvattiin kuudennen kauden tapaan Espanjassa.


title: Vain elämää (8. tuotantokausi)

text: Kauden artisteina olivat Danny, Kasmir, Terhi Kokkonen, Mira Luoti, Sani, Aki Tykki ja Arttu Wiskari. Kokkonen kuitenkin lähetettiin kotiin kesken kuvauksien Espanjasta. Kuvaamatta hänen osaltaan jäivät kolme viimeistä päivää.


title: Hadera

text: Hadera () on kaupunki Israelissa Haifan hallintoalueella. Nykyisen kaupungin perustivat juutalaiset siirtolaiset vuonna 1890. Vuoden 2016 lopussa kaupungin asukasluku oli 91 707.


title: Hadera

text: Haderan nykyinen nimi on johdettu arabiankielisestä nimestä "al-Khaḍrāʾ" eli vihreä, mikä viittasi alueen soihin ja niillä kasvaneisiin leviin. Varhaisimmat merkit asutuksesta Haderan alueelta ovat peräisin kalkoliittiselta kaudelta. Alueelta on tehty runsaasti pronssikautisia löytöjä, kuten rakennuksia, mosaiikkeja ja esimerkiksi roomalainen silta. Ristirekeläiset kutsuivat paikalla ollutta kaupunkia nimellä Lictera, mutta paikka hylättiin ristiretkien jälkeen.


title: Hadera

text: Nykyisen Haderan perustivat vuonna 1890 Hovevei Zionin jäsenet Vilnasta, Kovnosta ja Riiasta tulleet siirtolaiset. Soista seutua vaivasi malaria, ja noin puolet Haderan juutalaisista siirtolaisista kuoli ensimmäisten 20 vuoden aikana. Edmond de Rothschild alkoi rahoittaa siirtokunnan kehittämistä vuodesta 1895 eteenpäin. Kehitystyöhön lukeutui esimerkiksi alueen soiden kuivattaminen ja eukalyptuspuiden istuttaminen. Eukalyptuksista tuli sittemmin kaupungin symboli. Lyddan ja Haifan välinen rautatie valmistui vuosina 1918 ja 1919, jolloin Hadera sai rautatieaseman. Haderan ja Petahin välinen maantie valmistui vuonna 1937, ja viimeiset suot kuivatettiin vuonna 1945, jolloin rakennettiin suuri merelle johtava kanaali. Kaupungin asukasluku vuonna 1898 oli ollut 152, ja vuonna 1948 se oli 11 819.


title: Hadera

text: Haderan väestö kasvoi nopeasti Israelin itsenäisyyssodan jälkeen vuonna 1948. Vuonna 1968 kaupungissa oli 31 100 asukasta. Toisen intifadan aikana Haderassa tehtiin useita terrori-iskuja.


title: Hadera

text: Hadera on yksi Israelin pääasiallisista sitrushedelmien tuotantoalueista. Kaupungissa on myös huomattavaa teollisuutta. Paikallinen paperitehdas kattaa suuren osan paperin paikallisesta kysynnästä ja kaupungissa sijaitsee myös rengastehdas. Muihin teollisuuden osa-alueisiin lukeutuvat metalliteollisuus ja esimerkiksi sitrushedelmien jalostus. Kaupungissa sijaitsee myös Israel Electric Corporationin Orot Rabinin hiilivoimala. Hiilen käyttö aijotaan korvata tulevaisuudessa maakaasulla.


title: Hadera

text: Haderan asukasluku vuoden 2016 lopussa oli 91 707.


title: Neptuno (1795)

text: Neptuno oli Espanjan laivaston vuonna 1795 vesille laskettu 80-tykkinen Montañés-luokan kaksikantinen linjalaiva.


title: Neptuno (1795)

text: José Romero y Fernández de Landan suunnittelema alus perustui San Ildefonso -luokasta saatuihin kokemuksiin, mutta Julién de Retamosa lisäsi alusten kelluvuutta. Alus tilattiin Ferrolista. Alus laskettiin vesille 1795 ja otettiin palvelukseen seuraavana vuonna.


title: Neptuno (1795)

text: Alus liitettiin palvelukseen otettaessa amiraali José de Córdoba y Ramosin johtamaan Espanjan Välimeren laivastoon Cartagenaan. Pian tämän jälkeen Espanja liittoutui Ranskan tasavallan kanssa liittyen Ranskan vallankumoussotiin Englantia ja sen liittolaisia vastaan. Espanjan laivaston piti avustaa maihinnousussa Britteinsaarille.


title: Neptuno (1795)

text: Alus lähti 1. helmikuuta 1797 Córdoban johtaman 27 linjalaivan, kahdentoista fregatin, prikin ja joukosta pienempiä aluksia muodostetun laivaston mukana merelle. Laivasto läpäisi Gibraltarinsalmen 5. helmikuuta. Córdoballa oli ohjeet noutaa Algecirasista tykkiveneitä pommittamaan Gibraltaria, suojata neljän urcan elohopeata kuljettanut saattue Málagasta Cádiziin ja sitten purjehtia Brestiin, jossa Ranskan laivasto odotti. Operaation alku meni helposti. "Neptuno", "Bahama" ja "Terrible" sekä fregatti "Nuestra Señora de Guadalupe" erkanivat laivastosta noutamaan tykkiveneitä Algecirasista, jonne "Bahama" ja "Neptuno" jäivät muiden palatessa laivaston luokse.


title: Neptuno (1795)

text: Voimakas itätuuli esti Córdoban pääsyn Cádiziin ja laivasto hajaantui sataman länsipuolelle ennen kuin alukset kykenivät palaamaan rannikolle. Laivaston lähestyessä 14. helmikuuta Cádizia Sir John Jervisin johtama Britannian kuninkaallisen laivaston osasto havaitsi espanjalaiset Cabo de São Vicenten edustalla. "Neptuno" ei kuitenkaan osallistunut seuranneeseen taisteluun.


title: Neptuno (1795)

text: Vuonna 1805 "Neptuno" oli Ferrolissa päällikkönään Don Cayetano Valdés y Flores. Heinäkuun lopulla alus liitettiin yhdistyneeseen ranskalais-espanjalaiseen laivastoon, jonka komentajana oli vara-amiraali Pierre-Charles Villeneuve. Yhdistynyt laivasto oli vasta palannut Eurooppaan Länsi-Intiasta, minne se oli väistänyt lordi Nelsonin brittiläistä laivastoa. Yhdistynyt laivasto ei kuitenkaan kyennyt iskemään yhteenkään Karibian meren brittiläisiin siirtokuntiin. Yhdistynyt laivasto, joka pakeni Nelsonia, kohtasi paluumatkalla Cape Finisterren edustalla Robert Calderin johtaman laivaston.


title: Neptuno (1795)

text: Seuranneessa taistelussa Calder valtasi kaksi alusta, minkä jälkeen Villeneuve irtautui taistelusta Ferroliin ja Corunnaan. Yhdistynyt laivasto lähti 9. elokuuta merelle ottaen mukaansa kaikki löytämänsä espanjalaisalukset mukaan lukien "Neptuno". Villeneuve toivoi kohtaavansa Zacharie Allemandin johtaman Ranskan laivaston Rochefortin laivueen, mikä kuitenkaan ei toteutunut. Villeneuve vetäytyi joukkoineen Cádiziin.


title: Neptuno (1795)

text: Vietettyään muutaman kuukauden satamassa, jota valvoi Britannian kuninkaallisen laivaston Nelsonin johtama saartolaivasto, Villeneuve päätti lähteä merelle lokakuun puolivälissä. Valdés valmisti "Neptunon" merelle lähtöön ja laivasto lähti 19. lokakuuta Cádizista. Alus oli viimeisenä laivaston purjehtiessa etelään. Brittilaivaston lähestyessä aamulla 21. lokakuuta Villeneuve muodosti taistelulinjan ja määräsi laivaston jatkamaan matkaansa kohti pohjoista, jolloin "Neptunosta" tuli kärkiosan ensimmäinen alus. Seuraavana oli Ranskan laivaston 74-tykkinen linjalaiva "Scipion" ja kärjen johtajaksi tuli siten aiemmin jälkijoukon johtajaksi määrätty kontra-amiraali Pierre Dumanoir le Pelley.


title: Neptuno (1795)

text: "Neptunon" jouduttua erilleen linjasta brittien iskettyä yhdistetyn laivaston taistelulinjan keskustaan ja perään, alus sai käskyn laskea tuuleen mahdollistaakseen linjan uudelleen rakentamisen. Alus joutui "HMS African", joka saapui myöhässä taisteluun purjehtien taistelulinjan suuntaisesti kohti etelää, tuleen. Tulitus etäisyys kuitenkin piti vauriot vähäisenä. Dumanoir määräsi kello 14 etuosaston palaamaan ja aloittamaan purjehduksen kohti etelää tukeakseen keskustaa taistelussa. Dumanoir pyrki auttamaan Villeneuven lippulaivaa "Bucentaurea". Dumanoiriin kuului "Neptunon" lisäksi neljä ranskalaista linjalaivaa "Formidable", " Scipion", "Duguay-Trouin" ja "Mont-Blanc". "Neptuno" taisteli tiensä "Bucentauren" luokse, mistä Valdés toivoi voivansa vallata lippulaivan takaisin. Aluksen veneet olivat kuitenkin tuhoutuneet tykkitulessa estäen miehistön siirtämisen lippulaivaan. "Neptuno" joutui vaikeuksiin jouduttuaan erilleen "HMS Minotaurin" ja "HMS Spartiaten" liittyessä taisteluun.


title: Neptuno (1795)

text: Alus taisteli seuraavan tunnin, jona aikana se menetti mesaanimastonsa ja takila vaurioitui pahoin. Valdésiin, joka oli jo haavoittunut taistelussa kahdesti, osui päähän ja niskaan kaatuvan mesaanimaston kappaleita vieden tajunnan. Hänet vietiin kannen alle hoidettavaksi, jolloin päälliköksi tuli ensimmäinen perämies Joaquin Somoza. Seuraavan tunnin aikana alus menetti etumaston yläosan ja päämaston takilan osia. Somoza haavoittui ja ensimmäinen luutnantti Antonio Miranda otti päällikkyyden. Alus laski lippunsa kello 17.10, jolloin se oli viimeinen antautunut alus. Aluksen tappioista on ristiriitaisia tietoja, mutta ne ovat kaikissa tapauksissa pienehköjä. Aluksella sai surmansa 38-42 ja haavoittui 42-47 miehistönjäsentä.


title: Neptuno (1795)

text: Merijalkäväen luutnantin Thomas Reevesin johtama valtausmiehistö, johon kuului 48 merisotilasta "HMS Minotaurilta", nousi "Neptunon" kannelle vastaanottamaan antautumisen. Valdés oli edelleen hoidettavana, joten Miranda siirrettiin "Minotaurille" luovuttamaan miekkansa Charles Mansfieldille. Reeves kuljetti Mirandan lisäksi 25 muuta espanjalaista Minotaurille, vangitsi loppumiehistön, lukitsi tuliaseet ja asetti vartion ruutivarastoon.


title: Neptuno (1795)

text: "Minotaur" otti vaurioituneen aluksen hinaukseen ja aloitti seuraavana päivänä hylyn siirron pois taistelualueelta. Myrskyn noustua köysi katkesi jättäen "Neptunon" tuuliajolle ajautumaan matalikolle. Päämasto katkesi 22. lokakuuta murskaten peräkannen alla olleen kapteeninhytin ja hytissä nukkuneen Diego de Soton ja yhden vartiossa olleen brittiläisen merisotilaan. Päämaston katkettua alus oli mastoton ja miehistö pyrki nostamaan hätämaston ja estämään alusta kaatumasta.


title: Neptuno (1795)

text: Ranskalainen Julien Cosmao ja kommodori Enrique MacDonell lähtivät 23. lokakuuta Cádizista merelle muutamien taistelusta selvinneiden alusten kanssa vallatakseen aluksia takaisin. Osastoon kuului Ranskan laivaston linjalaivat "Neptune", "Indomptable" ja "Pluton" sekä Espanjan laivaston "Rayo" ja "San Francisco de Asis". Lisäksi fregatit "Cornélie", "Thémis", "Hortense", "Rhin" ja "Hermione" sekä prikit "Furet" ja "Argus" lähtivät merelle. Fregattien häiritessä brittejä "Hermione" otti "Neptunon" hinaukseen samalla kun aluksella olleet sotavangit valtasivat aluksensa takaisin. Vangitut britit lähetettiin kannen alle pumppuihin, ja "Neptuno" laski ankkurin Cádizinlahdella. Yöllä myrsky jälleen voimistui. "Neptunon" ankkuri irtosi ja alus ajautui maihin.


title: Neptuno (1795)

text: Seuraavien päivien aikana aluksen miehistöä siirrettiin maihin veneillä ja kalastusaluksilla mukaan lukien Valdés, kunnes aallokko hakkasi hylyn rikki hukuttaen samalla kaksikymmentä miehistönjäsentä.


title: Daliyat al-Karmel

text: Daliyat al-Karmel () on pääasiassa druusien asuttama kaupunki ja hallinnollisesti paikallisneuvosto Israelissa Haifan hallintoalueella. Vuoden 2016 lopussa kaupungin asukasluku oli 16 998. Kaupunki on Israelin druusien asutuskeskuksista suurin ja eteläisin.


title: Daliyat al-Karmel

text: Daliyat al-Karmel sijaitsee nimensä mukaisesti Karmelvuorella noin 13 kilometriä Haifan kaupungista etelään. Kaupunki on Israelin druusien asutuskeskuksista eteläisin.


title: Daliyat al-Karmel

text: Nykyisen Daliyat al-Karmelin paikalla on ollut asutuskeskus jo ainakin keskiajalta lähtien. Nykyiset asukkaat polveutuvat pääasiassa kuitenkin 1600-luvulla alueella vaikuttaneen druusilaisen kuvernöörin Fakhr al-Dinin kaudella Libanonista tulleista siirtolaisista. Kirjailija Lawrence Oliphant asui kaupungissa vuosina 1882–1887. Kaupunki kasvoi nopeasti 1948–1949 käydyn Israelin itsenäisyyssodan jälkeen, ja vuonna 1968 kaupungissa oli 5 200 asukasta. Se sai kunnallisen paikallisneuvoston vuonna 1951.


title: Daliyat al-Karmel

text: Daliyat al-Karmelissa on druusilaiselle pyhimykselle Abu Ibrahimille omistettu pyhättö. Druusit uskovat profeetta Elian sielun jälleensyntyneen Abu Ibrahimissa. Beit Oliphant eli Beit Druze oli kirjailija Lawrence Oliphantin asunto. Nykyisin rakennuksessa toimii Israelin asevoimien palveluksessa surmansa saaneiden druusien muistokeskus.


title: Daliyat al-Karmel

text: Daliyat al-Karmelin asukasluku vuoden 2016 lopussa oli 16 998. Kaupunki on Israelin druusien asutuskeskuksista suurin. Suurin osa kaupungin asukkaista on druuseja.


title: Leveänokkaharlekiinit

text: Leveänokkaharlekiinit (Calyptomenidae) on varpuslintuihin kuuluva heimo. Aikaisemmin heimon lajien katsotiin kuuluvan harlekiinien (Eurylaimidae) heimoon. Leveänokkaharlekiineja tavataan Saharan eteläpuoleisesta Afrikasta ja Kaakkois-Aasiasta. Väritykseltään heimon lajit ovat usein vihreitä. Leveänokkaharlekiinilajit syövät hyönteisiä.


title: Leveänokkaharlekiinit

text: BirdLifen luokittelun mukaan leveänokkaharlekiinien heimoon kuuluu 2 sukua ja 6 lajia.


title: Kirjallisuusvuosi 1841

text: Kirjallisuusvuosi 1841 käsittelee vuoden 1841 tärkeitä kirjallisuuden tapahtumia, uutisia ja julkistuksia.


title: Jarmo Lavila

text: Jarmo Lavila (1. tammikuuta 1946 – 27. marraskuuta 1986) oli suomalainen dramaturgi, kirjailija, suomentaja ja kriitikko. Hän opiskeli Tampereen yliopiston draamastudiossa ja kirjoitti ja suomensi useita kuunnelmia Radioteatterille. Hänet palkittiin Sokeain kunnelmapalkinnon vuonna 1986 kuunnelmastaan Vanha koulukaveri. Opiskeluaikanaan vuonna 1967 hän perusti Tampereelle maolaisen opintokerhon. Hän kirjoitti myös teatterikritiikkiä Tampereen ylioppilaslehti Aviisiin.


title: Jarmo Lavila

text: Lavila suomensi Radioteatterille erityisesti ruotsalaiskirjailijoiden tekstejä ja kirjoitti itse useita kuunnelmia. Näistä vuonna 1985 esitetty Vanha koulukaveri palkittiin vuonna 1986 Sokeain kuunnelmapalkinnolla. Kuunnelman ohjasi Pekka Lepikkö. Pääosissa näyttelivät Juhani Niemelä ja Matti Viironen. Kuunnelmassa kaksi vanhaa koulutoveria tapaavat toisensa kymmenien vuosien jälkeen. Toinen oli aikoinaan kiusaaja ja toinen kiusattu. Uuden tapaamisen myötä roolit kuitenkin kääntyvät yllättäen ympäri, mikä johtaa väkivaltaiseen ja vainoharhaiseen loppuratkaisuun.


title: Jarmo Lavila

text: Aikalaisarviossa Jukka Kajava piti kuunnelmaa "jäntevänä kotimaisena jännärinä – – joka kehittyy lähes James Bond -maiseksi trilleriksi" ja kirjoitti, että kuunnelma on "jännittävä, traaginen, totta ja seikkailua samaan aikaan – – Pikkukaupungin koko kuva, siitä pursuava vahvemman väkivalta ovat Vanhassa koulukaverissa elämää itseään". Kajavan mukaan kuunnelma toteutuu enemmän toiminnan kuin ihmiskuvauksen monitasoisuuden kautta. Vuonna 2017 TV-maailmassa julkaistussa kolumnissaan Henri Waltter Rehnström toteaa, miten Vanha koulukaveri "– – loppuu kuin seinään ja jättää kuulijan pään täyteen eri tulkintamahdollisuuksia. Kotimainen elokuva- tai tv-jännäri on harvoin näin vahvaa."


title: Jarmo Lavila

text: Väkivaltaiset ja trillerimäiset aihelmat olivat tyypillisiä myös Lavilan muille kuunnelmille. Esikoiskuunnelma Rauhan ja sodan aikana (1967) sijoittuu rauhanajan varuskuntaan, jossa varusmiehet lähetetään ajamaan takaa aseetonta sotilaskarkuria kovat piipussa. Seurauksena on tragedia. Kuunnelman ohjauksesta vastasi Risto Aaltonen. Vuonna 1984 valmistunut Ehdotus itsemurhaajalle kertoo itsemurhaa hautovasta miehestä. Terroristiryhmä sieppaa hänet ja yrittää maanitella tekemään itsemurhaiskun heidän edustamansa ideologian puolesta. Eero Saarinen näytteli kuunnelman pääosaa ja Ilkka Vanne ohjasi.


title: Jarmo Lavila

text: Lavila oli satakuntalaisen porvarillisen kodin kasvatti. Opiskeluaikana hän koki kuitenkin vasemmistolaisen herätyksen ja omaksui maolaisen ideologian. Hän perusti Tampereelle kaupungin ensimmäisen maolaisen opintokerhon. Maolaisuuden mukaan ainoastaan väkivaltainen vallankumous kykeni tuhoamaan kapitalistisen maailman. Omasta heräämisestään Lavila on kirjoittanut Aviisiin seuraavasti: ”Minä henkilökohtaisesti tajusin kesällä -67, että väkivalta on joskus välttämätöntä, tarpeellista, suositeltavaa ja jopa siunauksellista. Tajusin myös, että kun minä tajusin tämän niin heikolla poliittisella tietoisuudella, moni muukin olisi jo keksinyt sen ja tulisi vielä keksimään.".


title: Jarmo Lavila

text: 1960- ja 1970-lukujen taitteessa eri vasemmistoryhmittymät riitelivät Suomessa kiivaasti. Niinpä Lavilalla oli tapana pitää pöytälaatikossa ladattua revolveria siltä varalta, että jotain sattuu. Helsingissä maolaisten toimina oli etupäässä salaista. Tampereella Lavila ja muut maolaiset toimivat päivänvalossa ja olivat hyvin aktiivisia lehtikirjoittajia. He käyttivät ahkerasti puheenvuoroja myös vasemmiston ja työväenliikkeen kokouksissa..


title: Luettelo Suomen suurimmista säätiöistä 2013

text: Tässä luettelossa on lueteltu Suomen suurimmat säätiöt taseen loppusumman mukaan vuoden 2013 lopussa. Luvut koskevat säätiön konsernia ja ne perustuvat kirjanpitoarvojen sijasta taseen markkina-arvoon.


title: Kirjallisuusvuosi 1845

text: Kirjallisuusvuosi 1845 käsittelee vuoden 1845 tärkeitä kirjallisuuden tapahtumia, uutisia ja julkistuksia.


title: Luettelo Suomen suurimmista säätiöistä 1973

text: Tässä luettelossa on lueteltu Suomen suurimmat osakkeita omistaneet säätiöt vuoden 1973 lopussa. Luettelossa ei ole niitä suuria säätiöitä, jotka omistivat lähes yksinomaan kiinteistöjä.


text: Säätiöt on järjestetty taseen (omaisuustaseen) loppusumman mukaan. Luvut perustuvat kirjanpitoarvoihin. Tapana oli, että kiinteän omaisuuden arvo arvioitiin todellista alhaisemmaksi.


text: Luettelossa on mainittu, kumpaan liikepankkiin säätiö oli sidoksissa. Pankkien johtajat olivat usein edustettuina säätiöiden hallintoelimissä. Säätiöt omistivat pankkien ja niihin sidoksissa olleiden yritysten osakkeita.


title: Käärmeet (albumi)

text: Käärmeet on suomalaisen goottirockyhtye Mustan Paraatin toinen albumi, joka julkaistiin lokakuussa 1984. Levyn on tuottanut Jimi Sumén. Albumi on harvinaisuus ja edeltäjäänsä vähemmän arvostettu.


title: Käärmeet (albumi)

text: Vuonna 2017 Svart Records julkaisi albumista uusintapainoksen mustalla ja sinisellä vinyylillä.


title: Ammoniumperrenaatti

text: Ammoniumperrenaatti (NHReO) on ammonium- ja perrenaatti-ionien muodostama epäorgaaninen ioniyhdiste. Ammoniumperrenaattia voidaan käyttää metallisen reniumin ja reniumyhdisteiden valmistukseen sekä katalyyttinä.


title: Ammoniumperrenaatti

text: Huoneenlämpötilassa ammoniumperrenaatti on väritöntä kiteistä ainetta. Yhdiste liukenee veteen. Ammoniumperrenaatti on heikko hapetin.


title: Ammoniumperrenaatti

text: Ammoniumperrenaattia valmistetaan reniumin jalostuksen yhteydessä hapettamalla reniumpitoisia malmeja ja käsittelemällä muodostuneita oksideja ammoniakkiliuoksella. Ammoniumperrenaatti voidaan pelkistää reniumdioksidiksi tai metalliseksi reniumiksi pelkistämällä vedyttämällä. Yhdisteestä valmistetaan myös muita reniumyhdisteitä.


title: Kirjallisuusvuosi 1863

text: Kirjallisuusvuosi 1863 käsittelee vuoden 1863 tärkeitä kirjallisuuden tapahtumia, uutisia ja julkistuksia.


title: Ritva Kovalainen

text: Ritva-Leena Kovalainen (s.1959 Hattula) on suomalainen valokuvataiteilija ja taiteilijaprofessori. Hän suoritti taiteen maisterin tutkinnon Taideteollisessa korkeakoulussa 1990. Kovalainen toimi em. korkeakoulussa (nyk. Aalto-yliopisto) valokuvauksen opettajana 1989-1994 . Opetustyön jätettyään hän on työskennellyt taiteilijana tehden näyttelyitä, kirjoja sekä myös elokuvia.


title: Ritva Kovalainen

text: Kovalaisen teosten teemana on useimmiten luonto ja ihmisen suhde luontoon. Luonnon itseisarvo, pyrkimys luonnon kunnioittamiseen, ja huoli ekologisen tasapainon horjumisesta ovat teemoja, jotka nousevat hänen töissään toistuvasti esiin.


title: Ritva Kovalainen

text: Kovalainen tehnyt myös yhteistyöprojekteja Sanni Sepon kanssa. Projekteissaan he ovat syventyneet mm. metsämytologiaan, metsätalouden maisemallisiin, sosiaalisiin ja ekologisiin vaikutuksiin sekä luonnonmetsien erityispiirteisiin. Laajasti esillä ollut Puiden kansa -näyttely ja kirja käsittelivät suomalaista luonnonuskontoa, Metsänhoidollisia toimenpiteitä syventyi metsätalouden vaikutuksiin ja näytteyssä "Kultainen metsä" kuvallista vuoropuhelua kävivät suomalaiset aarniometsät ja Japanin šintolaisuus. Kovalaisen puuaiheisia kuvia on nähty myös mm. Sinebrychoffin taidemuseon "Puut ovat runoja"–näyttelyssä.


title: Ritva Kovalainen

text: Kovalainen on julkaissut yli kymmenen valokuvateosta, joista osa on tehty yhteistyössä muiden kassa. Kotimaan lisäksi hänen töitään on ollut esillä muun muassa Japanissa, Yhdysvalloissa ja eri puolilla Eurooppaa. Julkisia taideteoksia hän on toteuttanut Helsingin yliopiston Metsätieteiden taloon Viikin tiedepuistossa sekä Kemiönsaarelle vuonna 2016 valmistuneeseen Silva-päiväkotiin.


title: Ritva Kovalainen

text: Kovalainen on Taalintehtaan Norpas-festivaalin perustajia ja järjestäjä vuodesta 2012. Kovalainen on asunut vuodesta 1996 puolisonsa valokuvaaja Pekka Turusen kanssa Kemiönsaarella ja heillä on kaksi lasta.


title: Pankkitilit Suomessa 1970

text:
Suomessa oli vuonna 1970 käytössä seuraavat pankkitilien tilimuodot.
Rahan tallettaminen pankkiin oli vuonna 1970 piensijoittajien eniten käyttämä sijoitusmuoto. Pankkitalletusten korkotuotto oli hyvä. Lisäksi korko oli verotonta tuloa. Haittapuolena oli, etteivät talletukset olleet suojassa inflaatiolta sen jälkeen, kun indeksitalletukset oli lopetettu.


title: Kiautschou

text: Kiautschou oli Saksan siirtomaa vuosina 1898–1914 keisarillisessa ja tasavaltalaisessa Kiinassa. Siirtomaa käsitti 552 neliökilometrin suuruisen alueen ja sen hallinnollinen keskus sijaitsi Qingdaossa.


title: Yhdysvaltain opetusministeri

text: Yhdysvaltain opetusministeri () on Yhdysvaltain opetusministeriön johtaja, hallituksen jäsen ja järjestyksessä kuudestoista presidentin sijainen. Ministerin tehtäviin kuuluu presidentin avustaminen koulutukseen liittyvien lakien, ohjelmien ja aktiviteettien kanssa.


title: Leo Raivio

text: Leo Raivio (3. helmikuuta 1966 Espoo – 7. helmikuuta 2018 Helsinki) oli suomalainen näyttelijä. Raivio kuului Q-teatterin perustajiin. Raivio on tunnettu veljensä Antti Raivion kirjoittamasta näytelmästä "Skavabölen pojat", joka nosti Q-teatterin maineeseen 1990-luvun alussa. Näytelmä kertoo veljesten omasta nuoruudesta, ja sen pohjalta on tehty myös elokuva "Skavabölen pojat". Raivio näytteli myös sivurooleja muiden muassa "Kotikatu"-televisiosarjassa ja "Onnen maa" -elokuvassa.


title: Leo Raivio

text: Raivio vetäytyi julkisuudesta 2000-luvun alkupuolella. Yleisradion tietojen mukaan hän sairastui tuolloin vakavasti. Raivio kuoli 7. helmikuuta 2018 sairaalassa 52-vuotiaana.


title: Joni Ollikainen

text: Joni Ollikainen (s. 1992) on suomalainen näyttelijä ja juontaja. Hän tuli tunnetuksi Mika Joenperän roolistaan MTV3-kanavan "Salatut elämät" -sarjassa.


title: Joni Ollikainen

text: Syksyllä, 2018 Ollikainen nähtiin "Nuorena Remu Aaltosena", Suomen musiikkiteatterin Ganes-musikaalissa ympäri Suomea.


title: Blonde (albumi)

text: Blonde, alkuperäiseltä nimeltään Boys Don't Cry ja toiselta nimeltään blond on yhdysvaltalaisen R&B -laulaja Frank Oceanin toinen studioalbumi, jonka julkaisi Oceanin oma "Boys Don’t Cry" -levy-yhtiö ja XL Recordings yllätysjulkaisuna 20. elokuuta 2016.


title: Blonde (albumi)

text: Ocean käsittelee albumin kappaleillaan omaa biseksuaalisuuttaan ja fanit olettavat, että Oceanin valinta kutsua albumia kahdella eri nimellä on viittaus hänen seksuaalisuuteensa. Albumi on tyyliltään kokeellisempi ja tunnelmallinen. Ocean käyttää albumilla myös autotune-efektiä ja Ocean tuotti albumin itse monien kuuluisien tuottajien, kuten Pharrell Williamsin ja James Blaken kanssa.


title: Blonde (albumi)

text: Albumin julkaisun yhteydessä julkaistiin myös "Boys Don't Cry" -aikakauslehti, joka sisälsi CD-levyn albumista. Albumin ainoa single, "Nikes" julkaistiin myös samana päivänä.Albumi sai paljon positiivista palautetta kriitikoilta. Aikakauslehti Time valitsi albumin vuoden 2016 parhaaksi albumiksi.


title: Absentia

text: Absentia on yhdysvaltalainen rikos-draamasarja, jonka on ohjannut Oded Ruskin. Sen esittäminen aloitettiin Yhdysvalloissa Sonyn omistamalla "AXN"-kanavlla 2. helmikuuta 2018.


title: Absentia

text: Ensimmäisen kauden kaikki 10 jaksoa julkaistiin Yhdysvalloissa "Amazon Video"-palvelussa 2. helmikuuta 2018.


title: Absentia

text: FBI agentti Emily Byrne ("Stana Katic") on Bostonissa majailevan sarjamurhaajan jäljillä, kunnes yhtäkkiä katoaa jälkiä jättämättä. Pitkän etsinnän jälkeen hänet julistetaan kuolleeksi. Kuuden vuoden jälkeen hänet löydetään mökistä keskellä metsää ilman muistia mitä on tapahtunut näiden vuosien aikana. Palattuaan elävien kirjoihin Emily huomaa olevansa epäilty useisiin murhiin, eikä elämä siviilissäkään onnistu, kun entinen aviomies on löytänyt uuden vaimon itselleen.


title: Absentia

text: Sarjan ensimmäinen kausi kuvattiin Euroopassa Bulgariassa.


title: Absentia

text: Absentian ensiesitys tapahtui kesäkuussa 2017 Monte Carlon televisiofestivaaleilla ("The 57th Monte Carlo Television Festival").


title: Magentan taistelu

text: Magentan taistelu on toiseen Italian itsenäisyyssotaan kuuluva taistelu, joka käytiin 4. kesäkuuta 1859. Magentassa ranskalais–sardinialaiset joukot saavuttivat Napoleon III:n johdolla voiton Ferenc József Gyulayn komennossa olleesta Itävallan keisarikunnan armeijasta.


title: Magentan taistelu

text: Taistelupaikkana oli Magentan kaupunki Lombardia–Venetian kuningaskunnassa, joka puolestaan kuului Itävallan keisarin kruununmaihin.


title: Gadoliniumgalliumgranaatti

text: Gadoliniumgalliumgranaatti (GGG, GdGaO, "gadoliniumgalliumoksidi") on keinotekoinen silikaattimineraali, joka kuuluu granaattien ryhmään. Se sisältää harvinaista maametallia gadoliniumia ja puolijohde galliumia. Sitä käytetään joissakin teknillisen optiikan ja lasertekniikan sovellutuksissa sekä keinotimanttina koruteollisuudessa. Siihen voidaan doupata muita harvinaisia maametalleja ja käyttää materiaalia muiden granaattikiteiden kasvatusalustana. GGG:tä tutkittiin 1970- ja 1980-luvuilla käytettäväksi tietokoneiden magneettisissa kuplamuisteissa.


title: Bestum

text: Bestum on asuinalue Oslossa Ullernin kaupunginosassa Skøyenin länsipuolella.


title: Bestum

text:
Alueelle alkoi muodostua asutusta 1870, kun sinne tuli rautatie. Asema lakkautettiin 1973. Asutus levisi pohjoiseen, kun Lilleakerbanen avattiin 1919. Alue jakautuu kahteen osaan, jotka ovat Nedre Bestum ja Øvre Bestum.
Nimi Bestum esiintyy joskus muodossa Bestun. Se on peräisin keskiajalta, ja dokumentoitua tietoa on vuodesta 1277.


title: Bestum

text: Bestumissa on bunkkeri Festung Furulund eli Furulundin bunkkeri, jossa oli toisen maailmansodan aikana saksalaisten miehittäjien yhteyskeskus. Sieltä Gestapo-päällikkö Heinrich Fehlis pakeni Porsgrunniin.


title: Bestum

text: Bestum Vel -kyläyhdistys on perustettu 1892.


title: Umboisaari

text: Umboisaari, joka tunnetaan myös nimillä Rooke ja Siassi, on Bismarckin saariryhmään kuuluva vulkaaninen saari. Se sijaitsee Papua-Uuden-Guinean ja Uuden-Britannian saaren välissä. Sen korkeus on 1 548 metriä. Umboi on holokonikompleksitulivuori, joka ei ole vielä purkautunut.


title: Umboisaari

text: Umboin asukkailla ei ole paljon nykyteknikkaa käytössä ja heidän asutuksensa ovat melko alkukantaisia. Saarella on lentokenttä, joka ei ole kovassa käytössä. Toisen maailmansodan aikana yhdysvaltalaiset kutsuivat Umboita nimeltä Rooke.


title: Umboisaari

text: Saarella uskotaan olevan lentoliskoja, joiden vuoksi se on tullut kuuluisaksi. Jotkut saaren asukkaista väittävät nähneensä liskoja, joita he kutsuvat nimellä "ropen".


title: Ponte in Valtellina

text: Ponte in Valtellina on kunta ("comune") Sondrion maakunnassa  Lombardian alueella Italiassa. Kunta sijaitsee noin 100 km koilliseen Milanosta ja noin 9 km  itään Sondriosta. Kunnan asukasluku oli  oli 2,222 (31.12.2014) ja pinta-ala 69,5 km².


title: Ponte in Valtellina

text: Ponte in Valtellinan naapurikunnat ovat Castello dell ' Acqua, Chiuro, Montagna in Valtellina, Piateda, Teglio, Tresivio ja Valbondione.


title: Mäkihyppy talviolympialaisissa 2018 – miesten normaalimäki

text: Talviolympialaisten 2018 miesten normaalimäen mäkihyppykilpailu järjestettiin Alpensia Ski Jumping Centressä 8.–10. helmikuuta 2018.


text:
Karsintojen 50 parasta jatkoi finaaliin.
Loppukilpailu alkoi 10. helmikuuta kello 21:35.


title: Vuoden miessolistin Emma-palkinto

text: Vuoden miessolistin Emma-palkinto on yksi Musiikkituottajat – IFPI Finlandin vuosittain jakamista musiikkialan Emma-palkinnoista. Palkinto jaettiin ensimmäisen kerran vuonna 1983, jolloin palkinnon voitti Matti ja Teppo. Vesa-Matti Loiri on voittanut tämän palkinnon useammin kuin kukaan muu yhteensä kolme kertaa.


title: Vuoden miessolistin Emma-palkinto

text: Vuoden 2018 Emma-gaalassa palkinnon voitti toista kertaa Antti Tuisku.


title: Jukka Ruukki

text: Jukka Markus Johannes Ruukki (s. 27. joulukuuta 1964 Helsinki) on suomalainen päätoimittaja.


title: Jukka Ruukki

text: Jukka Ruukki syntyi piiripäällikkö Risto Ruukin ja lehtori Kaija Komsin perheeseen. Ruukki tuli ylioppilaaksi 1983 ja valmistui valtiotieteen maisteriksi Helsingin yliopistosta 1996. Hän oli "Tiede-lehden" toimittaja 1996–2005, lehden päätoimittajaksi hänet nimitettiin vuonna 2006. Ruukki seurasi tehtävässä Tuula Koukkua. Ennen lehtiuraansa Ruukki työskenteli tiedetoimittajana muun muassa Yleisradion palveluksessa.


title: Azali Assoumani

text: Azali Assoumani (s. 1. toukokuuta 1959) on Intian valtamerellä sijaisevan Komorien liiton eli Komorien saaristovaltion presidentti. Hänen nykyinen virkakautensa on alkanut vuonna 2015. Hänen kaksi edellistä virkakauttaan olivat vuosina 1999- 2002 ja 2002- 2006.


title: Azali Assoumani

text: Assoumani on opiskellut upseeriksi Marokossa, erikoistuen laskuvarjojääkäriksi vuosina 1977- 1980. Hän on saanut jatkokoulutusta Ranskassa vuonna 1996. Assoumanin ensimmäinen virkakausi alkoi vallankaappauksella, jossa hän syrjäytti edeltäjänsä Tadjidie Ben Said Massoundeltin.


title: Vantaanjoen vesistö

text: Vantaanjoen vesistö (vesistöaluetunnus 21) on Suomessa vesistöalue, jonka laskujoki Vantaanjoki laskee Suomenlahden Vanhankaupunginselkään. Vesistöalueen pinta-ala on 1685,92 neliökilometriä. Alueen järvisyys on 2,25 %.


title: Vantaanjoen vesistö

text: Vesistöalueen toisessa jakovaiheessa on seuraavat alueet tai valuma-alueet :


title: Siuntionjoen vesistö

text: Siuntionjoen vesistö (vesistöaluetunnus 22) on Suomessa vesistöalue, jonka laskujoki Siuntionjoki laskee Suomenlahden Pikkalanlahteen. Vesistöalueen pinta-ala on 487,07 neliökilometriä. Alueen järvisyys on 5,23 %.


title: Siuntionjoen vesistö

text: Vesistöalueen kolmannessa jakovaiheessa on seuraavat alueet tai valuma-alueet :


title: Kari Väisänen

text: Kari Pekka Juhani Väisänen (s. 14. toukokuuta 1958 Joensuu) on suomalainen viestintä- ja tiedotusalan yritysjohtaja, joka toimi pitkään journalistina.


title: Kari Väisänen

text: Väisänen syntyi metsänhoitaja Martti Väisäsen ja opettaja Maila Nikkasen perheeseen. Hän tuli ylioppilaaksi 1978 ja valmistui filosofian kandidaatiksi 1987. Väisänen oli "Karjalan Maan" uutistoimittaja 1982–1984, "Karjalaisen" maa- ja metsätaloustoimittaja 1984–1987 sekä "Etelä-Saimaan" taloustoimittaja 1987–1988 ja päätoimittaja 1992–1995. Keskuskauppakamarin tiedotuspäällikkönä ja "Kauppakamarilehden" päätoimittajana hän työskenteli 1988–1991, ulkomaankauppaministeriön erityisavustajana 1991–1992 ja STT:n toimitusjohtajana ja päätoimittajana 1996–1999. Väisänen oli Suomen Business Viestintä -yhtiön toimitusjohtaja ja päätoimittaja 1999–2001, Alma Median Business Information Groupin kehitysjohtaja 2001–2003, Baltic News Servicen toimitusjohtaja 2003–2006 ja "Hämeen Sanomien" päätoimittaja 2006–2007. Vuonna 2007 hänet nimitettiin Taloudellisen tiedotustoimiston toimitusjohtajaksi.


title: Vincent Praplan

text: Vincent Praplan (s. 10. kesäkuuta 1994 Sierre, Sveitsi) on sveitsiläinen jääkiekkoilija, joka pelaa NHL-joukkue San Jose Sharksin organisaatiossa. Hän pelannee lähinnä AHL-joukkue San Jose Barracudassa. Praplan on pelipaikaltaan keskushyökkääjä, mutta hän osaa pelata myös laidassa. Praplan laukoo oikealta.


title: Vincent Praplan

text: Praplan on HC Sierren kasvatti. Hän siirtyi 14-vuotiaana EHC Vispiin kaudeksi 2008–2009, jolloin Praplan voitti tehoilla 40+40=80 koko Sveitsin alle 15-vuotiaiden Top Mini -sarjan syöttöpörssin ja sijoittui pistepörssissä toiseksi edellään vain SC Langenthalin Julian Schmutz. Seuraavaksi kaudeksi 2009–2010 hän siirtyi EHC Klotenin U17-junioreihin. Praplan voitti joukkueen sisäisen piste- ja maalipörssin tehoilla 26+21=47, joilla hän sijoittui koko Elite Novizenin pistepörssissä kolmanneksi. Kaudella 2012–2013 Praplan voitti koko Elite Jr. A:n piste- ja maalipörssin tehoilla 33+29=62. Hän jakoi tehoilla 8+4=12 myös sarjan pudotuspelien pistepörssin voiton GCK Lionsin Mike Künzlen ja SC Bernin Julian Schmutzin kanssa sekä maalipörssin voiton GCK Lionsin Sandro Zanggerin kanssa. Proplan debytoi kauden aikana myös Kloten Flyersin miesten joukkueessa National league A:ssa, jossa hän pelasi viisi runkosarja- ja kolme playout-ottelua ilman tehopisteitä. Proplan teki NLA-debyyttinsä 1. joulukuuta 2012 HC Ambrì-Piottaa vastaan.


title: Vincent Praplan

text: OHL-joukkue North Bay Battalion varasi Praplanin 92. pelaajana . Hän siirtyi joukkueeseen kaudeksi 2013–2014. Praplan jakoi tehoilla 19+34=53 Battalionin sisäisen syöttöpörssin voiton Barclay Goodrow'n kanssa ja oli joukkueen toiseksi paras pistemies hänen jälkeensä. Praplan eteni Battalionin kanssa aina J. Ross Robertson Cup -finaaleihin saakka, mutta mestaruuden vei kuitenkin Guelph Storm otteluvoitoin 4–1.


title: Vincent Praplan

text: Kaudeksi 2014–2015 Praplan palasi Kloten Flyersin NLA-joukkueeseen. Hänen varsinainen tulokaskautensa toi 46 runkosarja- ja kuudessa playout/karsintasarjan ottelussa tehot 4+4=8. Mestarien liigassa Praplan teki viidessä ottelussa kolme maalia, joilla hän oli Klotenin paras maalintekijä ja jakoi sisäisen pistepörssin voiton Peter Guggisbergin kanssa. Praplan jakoi myös joukkueen sisäisen tehotilaston voiton Edson Harlacherin kanssa lukemalla +1. Hän avasi pääsarjauransa maalitilin heti kahdella osumalla Mestarien liigan avausottelussa 22. elokuuta 2014 vieraissa ruotsalaista HV71:tä vastaan. Ensimmäisen NLA-maalinsa Praplan teki runkosarjan viidennellä kierroksella 20. syyskuuta 2014 vieraissa SC Berniä vastaan.


title: Vincent Praplan

text: Kaudella 2015–2016 hän oli NLA:n runkosarjassa tehoilla 18+15=33 Klotenin paras maalintekijä ja kolmanneksi paras pistemies. Praplan voitti myös joukkueen sisäisen tehotilaston lukemalla +10. Kaudella 2016–2017 hän oli Klotenin paras syöttäjä ja kolmanneksi paras pistemies tehoilla 15+27=42. Sveitsin Cupissa Praplan oli joukkueen paras pistemies, maalintekijä ja syöttäjä tehoilla 3+3=6. Turnaus päättyi Klotenin voittoon. Elokuussa 2017 hän teki joukkueen kanssa kaksivuotisen jatkosopimuksen.


title: Vincent Praplan

text: Kesällä 2017 Praplan osallistui Chicago Blackhawksin kehitysleirille. Samana syksynä hän osallistui myös San Jose Sharksin harjoitusleirille. Kaudella 2017–2018, 2. helmikuuta 2018 Genève-Servette HC:tä vastaan Praplan onnistui tekemään ilmaveivimaalin. Hän jakoi tehoilla 15+24=39 Klotenin sisäisen piste-, maali- ja syöttöpörssin voiton Denis Hollensteinin kanssa.


title: Vincent Praplan

text: Maaliskuussa 2018 Praplan teki vuoden mittaisen ja 925 000 dollarin arvoisen NHL-tulokassopimuksen San Jose Sharksin kanssa. Syksyn harjoitusleirin päätteeksi seura lähetti hänet AHL-joukkue San Jose Barracudan vahvuuteen.


title: Vincent Praplan

text: Praplan edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuonna 2017, jolloin Praplan voitti joukkueensa sisäisen piste- ja syöttöpörssin tehoilla 4+3=7. Valmennus valitsi hänet Sveitsin turnauksen yhdeksi kolmesta parhaasta pelaajasta. Praplan valittiin myös Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 39 A-maaottelua tehopistein 10+12=22. Praplan teki A-maajoukkuedebyyttinsä Deutschland Cupissa 6. marraskuuta 2015 Augsburgissa turnauksen isäntäjoukkue Saksaa vastaan. Hän sai ottelussa myös syöttöpisteen Grégory Hofmannin tekemään ylivoimamaaliin. Ensimmäisen A-maajoukkuemaalinsa Praplan teki Euro Hockey Challengessa 8. huhtikuuta 2017 Amiensissa Ranskaa vastaan. Hän keräsi ottelussa myös syöttöpisteen Pius Suterin tekemään maaliin.


title: Vincent Praplan

text: Praplan pelasi myös alle 20-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2011 sekä edusti samana vuonna Sveitsin alle 17-vuotiaiden maajoukkuetta Euroopan nuorten olympiafestivaaleilla, jotka päättyivät pronssiin. Yhteensä Praplan on pelannut 25 nuorten ja 38 poikien maaottelua.


title: Vincent Praplan

text: Praplanin isoveli Philippe pelasi omalla urallaan kolme NLA-ottelua Genève-Servette HC:ssä kaudella 2004–2005.


title: Berliinin neljän vallan sopimus

text: Neljän vallan sopimus Berliinistä tai lyhemmin Berliinin sopimus oli neljän toisen maailmansodan aikaisen liittoutuneen valtion 3. syyskuuta 1971 tekemä sopimus Berliinin kansainvälisestä asemasta sekä lähinnä Länsi-Berliinin ja Saksan liittotasavallan välisistä liikenneyhteyksistä. Sen allekirjoittivat Ison-Britannian, Neuvostoliiton, Ranskan ja Yhdysvaltojen Berliinissä toimineet suurlähettiläät, ja se tuli voimaan 3. kesäkuuta 1972. Sopimus ei ollut rauhansopimus, eikä sitä edellytetty muodollisesti ratifioitavan.